qundao/data-zh-poetry huggingface dataset:
奉桂管命奔问京陕祇役出蒸阳距家一日程未敢辄还寄诗当家书与共知之
作者：曾广钧
朝代：清

海榴庭院惜红芳，谢女琼姬送陆郎。梦峡风烟迷紫府，天河环佩限银梁。望星楼迥金针涩，拜月阶深绣屟凉。数尽汉江秋雁影，锦书何日寄咸阳。云帆际晓蒸阳宿，缝节秋临大散关。秦地川原无限意，谢家楼阁几层山。何时仍睹三灵正，回日亲迎二圣还。含睇西巡望瑶圃，九疑如黛拥翠鬟。溯汉窥褒切骏奔，凄然芜绝两东门。倚弓合向回銮寺，系马先寻奉圣园。贾谊投荒悲汉室，巫阳不用叫天阍。哀筝一诉家山破，咫尺离鸾不敢言。漫地无地食周薇，何止同林偶异飞。忆远莫添团扇恨，盼归应湿枕头衣。辞家桂海无舂庑，偕隐襄阳有钓矶。清梦夜来还识路，多情频绕凤凰帷。
奉桂管命奔问京陕祇役出蒸阳距家一日程未敢辄还寄诗当家书与共知之·其一
作者：曾广钧
朝代：清

海榴庭院惜红芳，谢女琼姬送陆郎。梦峡风烟迷紫府，天河环佩限银梁。望星楼迥金针涩，拜月阶深绣屟凉。数尽汉江秋雁影，锦书何日寄咸阳。
奉桂管命奔问京陕祇役出蒸阳距家一日程未敢辄还寄诗当家书与共知之·其三
作者：曾广钧
朝代：清

溯汉窥褒切骏奔，凄然芜绝两东门。倚弓合向回銮寺，系马先寻奉圣园。贾谊投荒悲汉室，巫阳不用叫天阍。哀筝一诉家山破，咫尺离鸾不敢言。
奉桂管命奔问京陕祇役出蒸阳距家一日程未敢辄还寄诗当家书与共知之·其二
作者：曾广钧
朝代：清

云帆际晓蒸阳宿，缝节秋临大散关。秦地川原无限意，谢家楼阁几层山。何时仍睹三灵正，回日亲迎二圣还。含睇西巡望瑶圃，九疑如黛拥翠鬟。
奉桂管命奔问京陕祇役出蒸阳距家一日程未敢辄还寄诗当家书与共知之·其四
作者：曾广钧
朝代：清

漫地无地食周薇，何止同林偶异飞。忆远莫添团扇恨，盼归应湿枕头衣。辞家桂海无舂庑，偕隐襄阳有钓矶。清梦夜来还识路，多情频绕凤凰帷。
始出关
作者：曾广钧
朝代：清

赋猎长杨技未工，论兵高柳又无功。虱身缨组吾知愧，角胜樽罍道不同。文纪乡关怀下杜，兰成词赋悼江东。辽花依旧开迎辇，物外何年降綵虹。
婴武洲吊祢衡
作者：曾广钧
朝代：清

白鸟空江荻笋肥，青霞奇气惨寒晖。于何相求常子阁，是殆见君衡气机。文采空传婴武赋，怨魂应逐鹧鸪飞。不知汉世何年月，遗碣榛芜认翠微。
寿函楼老人八秩
作者：曾广钧
朝代：清

二方有帝未忧年，九主之王窃此篯。粤若畴人起云梦，孰如夫子遁天渊。纪群夫子吾犹及，方召中兴辈略先。不共公荣一杯酒，匡山头白对华颠。
左文襄公挽词
作者：曾广钧
朝代：清

夜看北斗坐中宵，久讶三台祲不销。榕峤忽传飞电到，松心竟为岁寒凋。全将浩气还天地，更作明神翼圣朝。图史馨香有磨灭，不磨名字在云霄。中兴诸帅并云龙，吾祖于公望独崇。自为苍生辞里闬，早盟白水励臣躬。肃清闽浙中原定，收复回疆朔漠空。西望海天云黯淡，尚留遗恨在孤衷。万人公论许忠贞，二圣酬庸异数旌。敕建崇祠隆报享，宠膺美谥极哀荣。河山铁券传苗裔，纶綍金泥问子生。笃念荩臣恩旷古，九原衔感泪应倾。属从湘上趋东国，噩耗惊闻涕满衣。非我受恩知己感，如公至性待人稀。罗江汨水同悲咽，澧芷湘兰渐式微。寿迈七旬勋万里，秉灵川岳已全归。
左文襄公挽词·其一
作者：曾广钧
朝代：清

夜看北斗坐中宵，久讶三台祲不销。榕峤忽传飞电到，松心竟为岁寒凋。全将浩气还天地，更作明神翼圣朝。图史馨香有磨灭，不磨名字在云霄。
左文襄公挽词·其三
作者：曾广钧
朝代：清

万人公论许忠贞，二圣酬庸异数旌。敕建崇祠隆报享，宠膺美谥极哀荣。河山铁券传苗裔，纶綍金泥问子生。笃念荩臣恩旷古，九原衔感泪应倾。
左文襄公挽词·其二
作者：曾广钧
朝代：清

中兴诸帅并云龙，吾祖于公望独崇。自为苍生辞里闬，早盟白水励臣躬。肃清闽浙中原定，收复回疆朔漠空。西望海天云黯淡，尚留遗恨在孤衷。
左文襄公挽词·其四
作者：曾广钧
朝代：清

属从湘上趋东国，噩耗惊闻涕满衣。非我受恩知己感，如公至性待人稀。罗江汨水同悲咽，澧芷湘兰渐式微。寿迈七旬勋万里，秉灵川岳已全归。
己丑元日试笔
作者：曾广钧
朝代：清

桃婓催岁换新符，梅使频春别旧庐。群从天伦亲跗萼，一年风景肇屠苏。北堂色养烦龙弟，南国离言想鹤雏。多感东皇填玉榜，早题名姓付传胪。
己卯年正月九日至琉璃厂观集
作者：曾广钧
朝代：清

击毂车声喧法曲，卖饧箫韵入晴天。金银台榭居头上，珠玉糠秕杂眼前。姹女数钱要是谶，贾胡谐价讵云贤。壁中文字今知伪，谁破千金购一篇。
幼梅失偶以续哀弦见示赋此广之
作者：曾广钧
朝代：清

位业真灵值散官，偶麾赤纛上星坛。埋轮絷马我无福，炙輠雕龙君亦娴。块室遁天师病木，秋风微雪损芳兰。洞房各有离鸾恨，热泪缘诗落百端。
广肇山庄道场回
作者：曾广钧
朝代：清

意识已忘师地论，庄严徒掩帝天才。无方可筑忘忧馆，有艳不留明镜台。鹞子定知天海阔，马蹄新自桂林来。行年五十知非叟，我少遨头十四回。
庚子落叶词同李亦元王聘三作
作者：曾广钧
朝代：清

甄官一夕沦秦玺，疏勒千年出汉泉。凤尾檀槽陪玉椀，龙香璎珞殉金钿。文鸾去日红为泪，轻燕仙时紫化烟。十月帝城飞木叶，更于何处听哀蝉。赤阑迥合翠沦漪，帝子精诚化鸟归。重璧招魂伤穆满，渐台持节召贞妃。清明寒食年年忆，城郭人民事事非。湘瑟流哀弹别鹤，寒鱼衰雁尽惊飞。银床玉露冷金铺，碧化长虹转鹿卢。姑恶声声啼苦竹，子归夜夜叫苍梧。破家叵耐云昭训，殉国争怜李宝符。料得佩环归月下，满身星斗泣红蕖。朱雀鸟衣巷战场，白龙鱼服出边墙。鸥波亭外风光惨，鱼藻宫中岁月长。水殿可怜珠宛转，冰绡赢得玉凄凉。君王莫问三生事，满驿梨花绕佛堂。王母传筹拥挂旗，閤门宣谢肯教迟。汉家法度天难问，敌国文明佛不知。十宅少人簪白奈，六宫同夜策青骊。玉娘湖上黏天草，只托微波杀卷施。天文正策王良马，地络先摧蜀后蛇。太液自来涵圣泽，水仙从古是名家。蕙兰悼影伤琼树，河汉回心湿绛纱。狄女也怜人薄命，绕栏争挂像生花。小海停歌山罢舞，芙蓉猎猎鲤鱼风。璇台战鼓惊朱鹭，瑶席新香割绿熊。魂魄黯依秦凤辇，圣明终属晋鲛宫。景阳楼下胭脂水，神岳秋毫事不同。帘外晓风吹碧桃，未央前殿咽秦箫。石华广袖谁曾揽，沈水奇香定未烧。荷露有情抛粉泪，菱波无赖学纤腰。云袍枉绣留仙褶，白石清泉任寂寥。姊弟双飞待望仙，凤帏元自赐恩偏。赏花夕夕陪铜辇，斗草朝朝费玉钱。秦苑绿芜催夕照，梁园春雪忆华年。身名只合埋青史，何水何山认墓田。袅袅灵风起绿萍，幽燐明灭掩春星。白杨径断闻山鸟，红藕行疏度冷萤。山驿梦魂悲羽檄，水亭愁思接丹青。鸾舆纵返填桥鹊，咫尺黄姑隔画屏。鹤市山花蔓镜台，鱼灯汞海落妆梅。三泉纵锢悲宁塞，五胜空埋恨未灰。福海生平愁似墨，泰陵回望绣成堆。如何齐女门前冢，唯有寒鸦啄冷苔。横汾天子家何在，姑射仙人雪未消。恨海万重应化石，柔乡三尺不通潮。青羊颔底怜朱褋，白马涛头吊翠翘。八节四时佳丽夕，倩魂休上绣漪桥。
庚子落叶词同李亦元王聘三作·其一
作者：曾广钧
朝代：清

甄官一夕沦秦玺，疏勒千年出汉泉。凤尾檀槽陪玉椀，龙香璎珞殉金钿。文鸾去日红为泪，轻燕仙时紫化烟。十月帝城飞木叶，更于何处听哀蝉。
庚子落叶词同李亦元王聘三作·其一
作者：曾广钧
朝代：清
体裁：七言律诗

甄官一夕沦秦玺，疏勒千年出汉泉。凤尾檀槽陪玉碗，龙香璎珞殉金钿。文鸾去日红为泪，轻燕仙时紫化烟。十月帝城飞木叶，更于何处听哀蝉。
庚子落叶词同李亦元王聘三作·其七
作者：曾广钧
朝代：清

小海停歌山罢舞，芙蓉猎猎鲤鱼风。璇台战鼓惊朱鹭，瑶席新香割绿熊。魂魄黯依秦凤辇，圣明终属晋鲛宫。景阳楼下胭脂水，神岳秋毫事不同。
庚子落叶词同李亦元王聘三作·其三
作者：曾广钧
朝代：清

银床玉露冷金铺，碧化长虹转鹿卢。姑恶声声啼苦竹，子归夜夜叫苍梧。破家叵耐云昭训，殉国争怜李宝符。料得佩环归月下，满身星斗泣红蕖。
庚子落叶词同李亦元王聘三作·其九
作者：曾广钧
朝代：清

姊弟双飞待望仙，凤帏元自赐恩偏。赏花夕夕陪铜辇，斗草朝朝费玉钱。秦苑绿芜催夕照，梁园春雪忆华年。身名只合埋青史，何水何山认墓田。
庚子落叶词同李亦元王聘三作·其二
作者：曾广钧
朝代：清

赤阑迥合翠沦漪，帝子精诚化鸟归。重璧招魂伤穆满，渐台持节召贞妃。清明寒食年年忆，城郭人民事事非。湘瑟流哀弹别鹤，寒鱼衰雁尽惊飞。
庚子落叶词同李亦元王聘三作·其五
作者：曾广钧
朝代：清

王母传筹拥挂旗，閤门宣谢肯教迟。汉家法度天难问，敌国文明佛不知。十宅少人簪白奈，六宫同夜策青骊。玉娘湖上黏天草，只托微波杀卷施。
庚子落叶词同李亦元王聘三作·其八
作者：曾广钧
朝代：清

帘外晓风吹碧桃，未央前殿咽秦箫。石华广袖谁曾揽，沈水奇香定未烧。荷露有情抛粉泪，菱波无赖学纤腰。云袍枉绣留仙褶，白石清泉任寂寥。
庚子落叶词同李亦元王聘三作·其六
作者：曾广钧
朝代：清

天文正策王良马，地络先摧蜀后蛇。太液自来涵圣泽，水仙从古是名家。蕙兰悼影伤琼树，河汉回心湿绛纱。狄女也怜人薄命，绕栏争挂像生花。
庚子落叶词同李亦元王聘三作·其十
作者：曾广钧
朝代：清

袅袅灵风起绿萍，幽燐明灭掩春星。白杨径断闻山鸟，红藕行疏度冷萤。山驿梦魂悲羽檄，水亭愁思接丹青。鸾舆纵返填桥鹊，咫尺黄姑隔画屏。
庚子落叶词同李亦元王聘三作·其十一
作者：曾广钧
朝代：清

鹤市山花蔓镜台，鱼灯汞海落妆梅。三泉纵锢悲宁塞，五胜空埋恨未灰。福海生平愁似墨，泰陵回望绣成堆。如何齐女门前冢，唯有寒鸦啄冷苔。
庚子落叶词同李亦元王聘三作·其十二
作者：曾广钧
朝代：清

横汾天子家何在，姑射仙人雪未消。恨海万重应化石，柔乡三尺不通潮。青羊颔底怜朱褋，白马涛头吊翠翘。八节四时佳丽夕，倩魂休上绣漪桥。
庚子落叶词同李亦元王聘三作·其四
作者：曾广钧
朝代：清

朱雀鸟衣巷战场，白龙鱼服出边墙。鸥波亭外风光惨，鱼藻宫中岁月长。水殿可怜珠宛转，冰绡赢得玉凄凉。君王莫问三生事，满驿梨花绕佛堂。
忆长沙故居
作者：曾广钧
朝代：清

辽鹤归来事事非，网虫朱户掩金徽。已悲落拓閒清昼，更着思量移夕晖。蚕去惟留空茧箔，蝶来曾认旧罗衣。海棠架底阴沈地，疑有亭亭月下归。
恭阅邸钞敬赋戊子秋冬
作者：曾广钧
朝代：清

翠帝山裳临九有，绛妃水佩候三商。德言夙秉深宫教，姻眷兼联异姓王。蘋荇新篇分奭旦，椒兰别殿列英皇。我朝家法隆翚翟，会见苍龙捧御床。恩诏明年开庆榜，欢声连日动春雷。岂无握瑾怀瑜士，谁是钩河摘洛才。我亦几回磨铁砚，即今千里上金台。自知凡马非奇骨，尚想皋夔起草莱。惊涛远接蒲昌海，中县方吟瓠子歌。千里云雷传雁信，一宵风雨合龙梭。圣皇有福成功速，群吏休惭费帑多。回首高邮湖上立，忧时岁月易蹉跎。
恭阅邸钞敬赋戊子秋冬·其一
作者：曾广钧
朝代：清

翠帝山裳临九有，绛妃水佩候三商。德言夙秉深宫教，姻眷兼联异姓王。蘋荇新篇分奭旦，椒兰别殿列英皇。我朝家法隆翚翟，会见苍龙捧御床。
恭阅邸钞敬赋戊子秋冬·其三
作者：曾广钧
朝代：清

惊涛远接蒲昌海，中县方吟瓠子歌。千里云雷传雁信，一宵风雨合龙梭。圣皇有福成功速，群吏休惭费帑多。回首高邮湖上立，忧时岁月易蹉跎。
恭阅邸钞敬赋戊子秋冬·其二
作者：曾广钧
朝代：清

恩诏明年开庆榜，欢声连日动春雷。岂无握瑾怀瑜士，谁是钩河摘洛才。我亦几回磨铁砚，即今千里上金台。自知凡马非奇骨，尚想皋夔起草莱。
戊寅年二月侍母携弟由安庆赴江宁十三岁作
作者：曾广钧
朝代：清

才为皖公亲翠囐，又思蒋妹到青溪。侍亲话夜鸡鸣早，忆弟看云雁叫悽。双桨待迎红烂漫，一轮先碾碧琉璃。西梁山色知何处，准备看他浅黛低。
抵天津闻大驾驻潼关三日
作者：曾广钧
朝代：清

词客惊魂访旧畿，王良策马野鸿蜚。身兼雄剑无长物，心与龙旗共壮飞。阅武宫前种杨柳，海光寺口盛蔷薇。今日并随城郭尽，苏仙何处更沾衣。
招吴渔川重九登江亭以往天津谒李相不至
作者：曾广钧
朝代：清

无着天亲似兄弟，灵山会上有缘来。翛然萍水聚还散，几度沧桑吁可哀。公府门中馀鸟雀，道人脚底起蒿莱。九重寒秀无人问，独抱孤怀待早梅。道经真得方为得，妙不宜言且莫言。聊欲弦歌觅三径，早逃风月闭双门。旋天转地人如海，好武求仙梦不存。打叠閒缘归澹静，雷声半夜起天根。凛凛朔云吹广陌，锦袍不暖况无衣。穷猿择木原非计，海鸟向人先有机。去国芙蓉伤楚些，辞家孤竹食周薇。若逢霸府询愚贱，但道明时相见稀。
招吴渔川重九登江亭以往天津谒李相不至·其一
作者：曾广钧
朝代：清

无着天亲似兄弟，灵山会上有缘来。翛然萍水聚还散，几度沧桑吁可哀。公府门中馀鸟雀，道人脚底起蒿莱。九重寒秀无人问，独抱孤怀待早梅。
招吴渔川重九登江亭以往天津谒李相不至·其三
作者：曾广钧
朝代：清

凛凛朔云吹广陌，锦袍不暖况无衣。穷猿择木原非计，海鸟向人先有机。去国芙蓉伤楚些，辞家孤竹食周薇。若逢霸府询愚贱，但道明时相见稀。
招吴渔川重九登江亭以往天津谒李相不至·其二
作者：曾广钧
朝代：清

道经真得方为得，妙不宜言且莫言。聊欲弦歌觅三径，早逃风月闭双门。旋天转地人如海，好武求仙梦不存。打叠閒缘归澹静，雷声半夜起天根。
挽曾国荃联
作者：曾广钧
朝代：清
体裁：联

十年来诲我深恩，以圣贤学问相勖，以国士远大相期，九游钟阜九承欢，方冀遐龄同海鹤；万里外惊闻噩耗，去惠敏归丧浃辰，后新妇捐尘一日，再渡沧溟再魂断，更挥余泪感哀蝉。
敬书叔祖威毅伯所撰刘勇介公传后
作者：曾广钧
朝代：清

九十六王同授首，数千百战幸存身。功成肯恋君恩厚，敌劲方知将略真。事业上图麟阁像，威名远播雁平人。已经白首酬知遇，尚总雄师佐老臣。南天海阔无龙战，北固山空有鹤归。壮士耻言身就箦，圣皇垂念涕沾衣。兵书别著穰苴法，妙道兼通杜德机。试听山阳哀笛赋，九原遗恨料应稀。
敬书叔祖威毅伯所撰刘勇介公传后·其一
作者：曾广钧
朝代：清

九十六王同授首，数千百战幸存身。功成肯恋君恩厚，敌劲方知将略真。事业上图麟阁像，威名远播雁平人。已经白首酬知遇，尚总雄师佐老臣。
敬书叔祖威毅伯所撰刘勇介公传后·其二
作者：曾广钧
朝代：清

南天海阔无龙战，北固山空有鹤归。壮士耻言身就箦，圣皇垂念涕沾衣。兵书别著穰苴法，妙道兼通杜德机。试听山阳哀笛赋，九原遗恨料应稀。
方广石涧泉寺
作者：曾广钧
朝代：清

万古龙湫此建瓶，奔流百道界云屏。江珠乱闪葡萄紫，山雨全昏薜荔青。石镜晚凉摇夜月，漏岩秋净倒天星。最难两夜精蓝宿，赢得潺湲两夜听。
无题
作者：曾广钧
朝代：清

一字偶然拈佛号，须当漱口一千年。非关世道人情薄，自是生辰命运偏。赠尔镂金重叠钏，荐之约指一双莲。从今莫问崔罗什，海雁江鳞各有天。
晋阳君忌日入梦
作者：曾广钧
朝代：清

历历三年也已过，难禁岁月泪消磨。最怜此日真何日，断绝琴歌谱怨歌。生世不逢荀奉倩，再来休嫁窦连波。梦中记得相逢地，一片绿芜横小河。
朝考二等改庶吉士纪恩
作者：曾广钧
朝代：清

玉躞芝泥五色云，朝衣香惹御炉薰。黄牛已解龙蛇劫，紫凤今骖鸾鹤群。三度锁闱惭绩学，万言金版愧奇文。名王咫尺承兰幄，天语如丝隔仗闻。桂树一枝怀昔宠，金釭二等谢新题。名臣世德思羊舌，廉吏家声却马蹄。卿月即今绥漠北，将星从古出关西。岱尘海露知难报，告喜灵椿首重低。
朝考二等改庶吉士纪恩·其一
作者：曾广钧
朝代：清

玉躞芝泥五色云，朝衣香惹御炉薰。黄牛已解龙蛇劫，紫凤今骖鸾鹤群。三度锁闱惭绩学，万言金版愧奇文。名王咫尺承兰幄，天语如丝隔仗闻。
朝考二等改庶吉士纪恩·其二
作者：曾广钧
朝代：清

桂树一枝怀昔宠，金釭二等谢新题。名臣世德思羊舌，廉吏家声却马蹄。卿月即今绥漠北，将星从古出关西。岱尘海露知难报，告喜灵椿首重低。
梁璧园兄弟五橘并蒂图
作者：曾广钧
朝代：清

筑屋本因交让树，读骚能颂伯夷心。仙源集庆吞朱果，臣里瑶光散绿阴。坐稳肯输龙缟袜，鸣珂应妒鹤头簪。汉年西狭图连理，未抵东垣聚五壬。南山文梓钩陈卫，东海珊柯瑞应图。于古一夔聊四岳，在山二别带三壶。窦家兄弟珠相映，许氏夫妻玉不如。云起龙骧五天下，菁茆殊号比夷吾。
梁璧园兄弟五橘并蒂图·其一
作者：曾广钧
朝代：清

筑屋本因交让树，读骚能颂伯夷心。仙源集庆吞朱果，臣里瑶光散绿阴。坐稳肯输龙缟袜，鸣珂应妒鹤头簪。汉年西狭图连理，未抵东垣聚五壬。
梁璧园兄弟五橘并蒂图·其二
作者：曾广钧
朝代：清

南山文梓钩陈卫，东海珊柯瑞应图。于古一夔聊四岳，在山二别带三壶。窦家兄弟珠相映，许氏夫妻玉不如。云起龙骧五天下，菁茆殊号比夷吾。
梧州柳枝词
作者：曾广钧
朝代：清

挂席珠江指郁林，真珠百琲七条琴。山川清淑为佳丽，风月相逢得赏音。豆蔻巧偷鹦鹉舌，琵琶弹出凤皇心。南风吹我苍梧梦，一堕烟波不可寻。岭海南来见未曾，玉环飞燕有传灯。一船色欲分三界，小劫人天隔几层。但学菩提随大士，莫为法喜嫁凡僧。弥天花雨飘歌扇，此是维摩最上乘。百子飘香八十一，梅花旧径小三三。情波识浪生应定，梦峡啼湘弱未谙。龙佩赠人当息壤，莲灯转尽上层岚。红巾自拭伤离泪，青鸟何因更一衔。
梧州柳枝词·其一
作者：曾广钧
朝代：清

挂席珠江指郁林，真珠百琲七条琴。山川清淑为佳丽，风月相逢得赏音。豆蔻巧偷鹦鹉舌，琵琶弹出凤皇心。南风吹我苍梧梦，一堕烟波不可寻。
梧州柳枝词·其三
作者：曾广钧
朝代：清

百子飘香八十一，梅花旧径小三三。情波识浪生应定，梦峡啼湘弱未谙。龙佩赠人当息壤，莲灯转尽上层岚。红巾自拭伤离泪，青鸟何因更一衔。
梧州柳枝词·其二
作者：曾广钧
朝代：清

岭海南来见未曾，玉环飞燕有传灯。一船色欲分三界，小劫人天隔几层。但学菩提随大士，莫为法喜嫁凡僧。弥天花雨飘歌扇，此是维摩最上乘。
次韵冒鹤庭赠陈叔伊因题陈著元诗纪事后
作者：曾广钧
朝代：清

置酒新亭便可悲，如山褪笔未能奇。见君旁礴傲新界，告我踞觚捐故知。楚士苍凉穷北望，闽山秀绝最南枝。论诗常恨无周谱，喜得因君获导师。
次韵李亦元希圣刑部
作者：曾广钧
朝代：清

祸福无门亦有门，墨丝杨路眼前存。鲵居九沈无人钓，鳌挟三山会有翻。窗纸多棂明不足，黄金非瓦注先昏。青衫尘土兼新泪，何地能容旧酒痕。
次韵李季龙希膺
作者：曾广钧
朝代：清

入洛年华二妙同，招携英侣得阿童。文章本与江山会，图画谁怜绝世工。罗雀门庭新履屐，观鱼池馆旧游踪。岳阳胜境频回首，更望基隆气郁葱。金门衰柳照离筵，中酒何人闻杜鹃。紫逻云山深驿骑，素波箫鼓汎楼船。兰成词赋江南怨，文纪乡关下杜田。一夕薰炉散欢笑，赠君秋色满华鞯。乍骋兰筋上九崃，各分军寄拥群材。本期决战临丹浦，谁遣沈枪卧绿苔。辽海风尘归皂帽，巴陵祠庙锁烟煤。莫言厝火为安策，烽照甘泉正劫灰。莽宕东师一閧归，非啼非笑尽沾衣。如君崛起培风背，举世横流发杀机。玄圣素王同鼎沸，神州赤县正艰危。莫忘带砺河山誓，白羽如云在一麾。
次韵李季龙希膺·其一
作者：曾广钧
朝代：清

入洛年华二妙同，招携英侣得阿童。文章本与江山会，图画谁怜绝世工。罗雀门庭新履屐，观鱼池馆旧游踪。岳阳胜境频回首，更望基隆气郁葱。
次韵李季龙希膺·其三
作者：曾广钧
朝代：清

乍骋兰筋上九崃，各分军寄拥群材。本期决战临丹浦，谁遣沈枪卧绿苔。辽海风尘归皂帽，巴陵祠庙锁烟煤。莫言厝火为安策，烽照甘泉正劫灰。
次韵李季龙希膺·其二
作者：曾广钧
朝代：清

金门衰柳照离筵，中酒何人闻杜鹃。紫逻云山深驿骑，素波箫鼓汎楼船。兰成词赋江南怨，文纪乡关下杜田。一夕薰炉散欢笑，赠君秋色满华鞯。
次韵李季龙希膺·其四
作者：曾广钧
朝代：清

莽宕东师一閧归，非啼非笑尽沾衣。如君崛起培风背，举世横流发杀机。玄圣素王同鼎沸，神州赤县正艰危。莫忘带砺河山誓，白羽如云在一麾。
次韵杨衣驯
作者：曾广钧
朝代：清

得圣能师独铸金，燋然禹墨救时心。北游阊阖陈燕策，南望沧波起越吟。九域当年大和会，三韩今日小萧森。知君不免新亭泪，留与何人诮陆沈。
次韵江少谷
作者：曾广钧
朝代：清

中丞秉节海涛清，南士勤王最有声。且喜文章见关系，独于幽渺有经营。月中哀角梅长落，云里悲笳气不平。试为诸军图主客，临淮身手孰长城。
次韵江建霞同诣陆生
作者：曾广钧
朝代：清

罢剑河宗偶系船，荷衣来访陆平原。行藏本与世蓬累，哀乐漫随人柘颠。十四兰亭还浩劫，一双金齿叩苍烟。夜深松转琵琶语，更乞琼辀迓小莲。
次韵洪佑臣给谏即题所著龙冈集
作者：曾广钧
朝代：清

志芳行洁源无异，芳则离骚洁远游。毋据梅花疑铁石，要只葩什导春秋。一龙化士黄之野，九辩怀君屈者流。草谏草时芳以洁，我从屈后一相求。才气纵横忧国步，圣贤经济格君心。迹殊王子居江海，机凛庄生入栗林。故里三花应怅望，津梁一叶快幽寻。龙冈廿卷照人血，字字化为梁甫吟。山自蛾眉连大别，江从夹汉溯青神。宅临巴水怜才子，村赴荆门产美人。亡国楼台哀楚些，名家兰芷竞芳春。莫辞接迹先贤传，试屑龙冈玉作尘。元气华离魑魅喜，勾陈失驭动胡沙。华颠一老抱孤愤，造膝万言陈痛嗟。原宪商歌出金石，刘琨清泪落悲笳。尽余亦预乾时战，以败为荣义孰誇。句味终归非实义，宜哉师旷欲无言。量沙休入无边海，壅土先培不贷园。有尽心期托豪素，偶然身世寄巢痕。持公诗说谋吾国，或赖雎麟一发存。
次韵洪佑臣给谏即题所著龙冈集·其一
作者：曾广钧
朝代：清

志芳行洁源无异，芳则离骚洁远游。毋据梅花疑铁石，要只葩什导春秋。一龙化士黄之野，九辩怀君屈者流。草谏草时芳以洁，我从屈后一相求。
次韵洪佑臣给谏即题所著龙冈集·其三
作者：曾广钧
朝代：清

山自蛾眉连大别，江从夹汉溯青神。宅临巴水怜才子，村赴荆门产美人。亡国楼台哀楚些，名家兰芷竞芳春。莫辞接迹先贤传，试屑龙冈玉作尘。
次韵洪佑臣给谏即题所著龙冈集·其二
作者：曾广钧
朝代：清

才气纵横忧国步，圣贤经济格君心。迹殊王子居江海，机凛庄生入栗林。故里三花应怅望，津梁一叶快幽寻。龙冈廿卷照人血，字字化为梁甫吟。
次韵洪佑臣给谏即题所著龙冈集·其五
作者：曾广钧
朝代：清

句味终归非实义，宜哉师旷欲无言。量沙休入无边海，壅土先培不贷园。有尽心期托豪素，偶然身世寄巢痕。持公诗说谋吾国，或赖雎麟一发存。
次韵洪佑臣给谏即题所著龙冈集·其四
作者：曾广钧
朝代：清

元气华离魑魅喜，勾陈失驭动胡沙。华颠一老抱孤愤，造膝万言陈痛嗟。原宪商歌出金石，刘琨清泪落悲笳。尽余亦预乾时战，以败为荣义孰誇。
次韵章缦仙华工部
作者：曾广钧
朝代：清

水部诗才花作骨，帝城风物雪催梅。休伤缣素厄焚掠，且阅沧桑供酒杯。邗上佳人应见忆，并州信使莫相催。兴亡尘海沤相续，却是钧天梦易灰。
次韵答李孟宣
作者：曾广钧
朝代：清

三年踪迹太支离，水转花逢偶在斯。自古孙阳轻骏骨，不为混沌画蛾眉。南园新记吾知免，东阁前恩泪尚垂。自笑平生如意少，已曾孤负度辽师。
次韵答董仙舟之城固令任
作者：曾广钧
朝代：清

仙气遥临四扇关，鹤书千里报平安。书成铅汞通三易，化学金银诏二难。皂帽东辽共袍泽，青庐北俗跨瓶鞍。秦中自古宜禾地，为秀双歧慰圣颜。花县芙蓉千亩色，风流贤令太殷勤。宝鸡祠下碧秦火，今雁驿前霏暮云。我有故人为五郡，君家都督领千军。嗟余辇下终身醉，争食鸡鸾共一群。
次韵答董仙舟之城固令任·其一
作者：曾广钧
朝代：清

仙气遥临四扇关，鹤书千里报平安。书成铅汞通三易，化学金银诏二难。皂帽东辽共袍泽，青庐北俗跨瓶鞍。秦中自古宜禾地，为秀双歧慰圣颜。
次韵答董仙舟之城固令任·其二
作者：曾广钧
朝代：清

花县芙蓉千亩色，风流贤令太殷勤。宝鸡祠下碧秦火，今雁驿前霏暮云。我有故人为五郡，君家都督领千军。嗟余辇下终身醉，争食鸡鸾共一群。
次韵答董仙舟之城固令任今陕甘总制杨石泉尚书卸署福州将军由闽航海莅沪令于军中曰浮江沂汉车骑出潼关度岁西安弭节兰州于时江淮瓯越文武千人云集海上鹤盖成阴候公前旌久矣至顾念边陲汲汲西迈飙轮不灭火虎士不解剑江苏候补道聂仲芳丈时铸后膛钢炮方为中华创制请公视始允为一日之留广钧晋谒于江南制造局以威毅命亦申攀辕之请公出诏书及枢王手书以示乃知风雨驰驱不避艰险敬天子命重边务也孔子之不俟驾诗人之赋出车胥此意也广钧以诗受知于公因广其意为诗以献·其一
作者：曾广钧
朝代：清
体裁：七言律诗

中兴骏业出儒家，拜命天南几岁华。十道军书费神笔，八旗劲旅肃鸣笳。楼船横海心何壮，戈戟摩云气不哗。万里关河连朔漠，多君风雪走轻车。
次韵缪副贡延福饯春
作者：曾广钧
朝代：清

神皋丹淀捲明漪，惆怅芳年鬓有丝。罗帕征衫供污酒，画裙团扇好题诗。上林莺老停千啭，芳树蝉鸣第一枝。犹记宜春簪綵胜，剪刀閒搁又经时。猎红成阵散华筵，节候催开相府莲。挑菜人归閒钿约，湔兰游罢落金鞭。梦回碧瓦红楼地，思发梅云麦雨天。商略长娥羞客处，吴眉难隔翠阴圆。
次韵缪副贡延福饯春·其一
作者：曾广钧
朝代：清

神皋丹淀捲明漪，惆怅芳年鬓有丝。罗帕征衫供污酒，画裙团扇好题诗。上林莺老停千啭，芳树蝉鸣第一枝。犹记宜春簪綵胜，剪刀閒搁又经时。
次韵缪副贡延福饯春·其二
作者：曾广钧
朝代：清

猎红成阵散华筵，节候催开相府莲。挑菜人归閒钿约，湔兰游罢落金鞭。梦回碧瓦红楼地，思发梅云麦雨天。商略长娥羞客处，吴眉难隔翠阴圆。
次韵袁三叔瑜重渡海
作者：曾广钧
朝代：清

听遍江南子夜歌，轻装重犯碧嵯峨。蛟龙于我宁亲故，燕雁频年似倡和。九死尚忧埋醉晚，八溟其奈艳情何。独怜鞭石东巡日，无限河山葬绮罗。
次韵郭慕徐舅氏
作者：曾广钧
朝代：清

乱愁千驿冻波深，一纸家书抵万金。多感渭阳怜宅相，足令慈母释乡心。文章误我成羁旅，资格为官耻士林。一帖殷勤询铁石，求通东下觅知音。经济无闻官未显，亲恩未报我生初。南天鸿雁联翩影，北极朝廷震荡馀。车马尘埃行送老，飞钳捭阖不成书。几年梦踏铜梁月，空筑平台面石湖。
次韵郭慕徐舅氏·其一
作者：曾广钧
朝代：清

乱愁千驿冻波深，一纸家书抵万金。多感渭阳怜宅相，足令慈母释乡心。文章误我成羁旅，资格为官耻士林。一帖殷勤询铁石，求通东下觅知音。
次韵郭慕徐舅氏·其二
作者：曾广钧
朝代：清

经济无闻官未显，亲恩未报我生初。南天鸿雁联翩影，北极朝廷震荡馀。车马尘埃行送老，飞钳捭阖不成书。几年梦踏铜梁月，空筑平台面石湖。
次韵题李介人箑即送其之西征幕
作者：曾广钧
朝代：清

太白仙人下晴昊，诗才剑气相鲜清。能于雪夜入淮蔡，似有间道行阴平。金盏泛君忧国泪，芳春负此阅耕情。恨君未袭偷簪智，妄语奇功事不明。吴壁昼驰知曲折，楚军蓐食遂熸师。多君虎口暂而免，告我牛庄势不支。幕府即今资羽檄，陪都犹自望鸾旗。赞成魏缝功名大，女乐歌钟共有之。
次韵题李介人箑即送其之西征幕·其二
作者：曾广钧
朝代：清

吴壁昼驰知曲折，楚军蓐食遂熸师。多君虎口暂而免，告我牛庄势不支。幕府即今资羽檄，陪都犹自望鸾旗。赞成魏缝功名大，女乐歌钟共有之。
武昌郡楼待月三年前曾与晋阳君同游
作者：曾广钧
朝代：清

望望平皋起素秋，鄂城风物动离忧。故乡目极巴邱远，新涨寒兼蜀雪流。江树层层藏鹤垒，征帆一一过鹦洲。旧时月色临朱槛，曾共常娥坐一楼。
汪九颂年新蕳山西啼学
作者：曾广钧
朝代：清

柳太毡车动佩珂，芝泥新湿牡丹坡。芷兰如树日零落，鸾凤得时方啸歌。碧玉仍流晋祠水，舜华休誓解亭河。一隅纵满澄清志，浑浑泡泡奈此何。西京奏对问前席，北海经神畏后车。银烛书成曾见忆，赤箫吹罢一相誇。青枫江上归时路，绛萼诗中去驿花。莫倚文章轻北叟，晋人一吷小勋华。
汪九颂年新蕳山西啼学·其一
作者：曾广钧
朝代：清

柳太毡车动佩珂，芝泥新湿牡丹坡。芷兰如树日零落，鸾凤得时方啸歌。碧玉仍流晋祠水，舜华休誓解亭河。一隅纵满澄清志，浑浑泡泡奈此何。
汪九颂年新蕳山西啼学·其二
作者：曾广钧
朝代：清

西京奏对问前席，北海经神畏后车。银烛书成曾见忆，赤箫吹罢一相誇。青枫江上归时路，绛萼诗中去驿花。莫倚文章轻北叟，晋人一吷小勋华。
汪衮甫荣宝来湘查考咨议局谭组安冯星槎曾孳元三咨议宴之天心阁同座有胡子靖监督杨皙子京卿即席口号送衮甫还京兼奉同席诸君子
作者：曾广钧
朝代：清

参差劳燕逐飘蓬，何意湘楼啸咏同。梦笔旧吞杨氏凤，刺奸休避鲍家骢。西豪名族推才子，东海天师拜圣童。原隰咨询古行役，请看楚客气如虹。鏖兵建业神虽王，校战牛庄色渐锄。虎踞河山还夕照，龙骧事业冷平芜。新篇已和萧咨议，宪草争传屈左徒。好借东渐学西被，故知啧室有嘉谟。地肺包山两洞庭，休持独立妒娉婷。安吴待尔潜夫论，哀郢悽余思旧铭。京口难忘兵与酒，濠梁举似厉怜莛。连横今日横如此，抉眼东门不可青。
汪衮甫荣宝来湘查考咨议局谭组安冯星槎曾孳元三咨议宴之天心阁同座有胡子靖监督杨皙子京卿即席口号送衮甫还京兼奉同席诸君子·其一
作者：曾广钧
朝代：清

参差劳燕逐飘蓬，何意湘楼啸咏同。梦笔旧吞杨氏凤，刺奸休避鲍家骢。西豪名族推才子，东海天师拜圣童。原隰咨询古行役，请看楚客气如虹。
汪衮甫荣宝来湘查考咨议局谭组安冯星槎曾孳元三咨议宴之天心阁同座有胡子靖监督杨皙子京卿即席口号送衮甫还京兼奉同席诸君子·其三
作者：曾广钧
朝代：清

地肺包山两洞庭，休持独立妒娉婷。安吴待尔潜夫论，哀郢悽余思旧铭。京口难忘兵与酒，濠梁举似厉怜莛。连横今日横如此，抉眼东门不可青。
汪衮甫荣宝来湘查考咨议局谭组安冯星槎曾孳元三咨议宴之天心阁同座有胡子靖监督杨皙子京卿即席口号送衮甫还京兼奉同席诸君子·其二
作者：曾广钧
朝代：清

鏖兵建业神虽王，校战牛庄色渐锄。虎踞河山还夕照，龙骧事业冷平芜。新篇已和萧咨议，宪草争传屈左徒。好借东渐学西被，故知啧室有嘉谟。
沪上别李伯行
作者：曾广钧
朝代：清

载酒天南烟雨楼，吴歌越舞送清秋。坐中佳士李元礼，乐府新声宋子侯。属国龙香翔宝珞，娃宫燕侣萃华辀。明朝鼓枻凌沧海，去作宣南第一流。
沿沅江官垸堤观稼遂乘风网船至赤沙湖观大网张鱼
作者：曾广钧
朝代：清

蓬莱清浅海为田，也费人间十万年。岂意经过犹宿昔，忽然开旷备塍阡。黄云处处蝉鸣稻，乌榜家家蚱猛船。更有风华堪掩映，棉花贴得女儿钱。寥廓天风涌钜流，网师打鼓白涛头。乍欢乍骇舟中客，常有常无水上洲。高鸟眼宽疑见岸，飞鱼翮短也横秋。褰裳但识蓬莱岛，不道家乡有壮游。
沿沅江官垸堤观稼遂乘风网船至赤沙湖观大网张鱼·其一
作者：曾广钧
朝代：清

蓬莱清浅海为田，也费人间十万年。岂意经过犹宿昔，忽然开旷备塍阡。黄云处处蝉鸣稻，乌榜家家蚱猛船。更有风华堪掩映，棉花贴得女儿钱。
沿沅江官垸堤观稼遂乘风网船至赤沙湖观大网张鱼·其二
作者：曾广钧
朝代：清

寥廓天风涌钜流，网师打鼓白涛头。乍欢乍骇舟中客，常有常无水上洲。高鸟眼宽疑见岸，飞鱼翮短也横秋。褰裳但识蓬莱岛，不道家乡有壮游。
泊梧数日邻舟闺秀孙琼玉紫微投诗索和依韵答之
作者：曾广钧
朝代：清

惊湍奔箭急颓龄，京洛名门有典型。从古仙娥临下界，天教萧史配娉婷。三更戍鼓排严帐，咫尺波涛隔桂舲。一点灵光试卷里，绣针挑起化飞星。
游仙诗和璧园艳体
作者：曾广钧
朝代：清

楚国佳人号绛绡，芙蓉新殿斗纤腰。不教茅许同珠藉，偏有裴樊渡石桥。芝馆乌龙惊绣榻，桃源仙犬吠云翘。青童昨夜朝阿母，一夕微霜蕙叶凋。桂海争传萼绿华，瑶池曾驻六萌车。一从月姊承恩泽，多少星娥足怨嗟。谁遣坏陵弹散雪，空持倾国对流霞。三山采药愁真诰，冷尽天台洞口花。圣女祠前宝扇回，元君墀下绣帘开。相从诸娣鸾为佩，第一仙人凤作钗。妒雪未消栀子结，行云翻罢牡丹鞋。洛滨明月漳滨雨，不踏金莲不肯来。琼岛天风紫电光，上清归路到披香。绮窗本托青飞雀，羽猎偏骑白凤皇。无复银槎开夜宴，悔教菱镜照春妆。华阳不是无丹诀，待得丹成海有桑。
游仙诗和璧园艳体·其一
作者：曾广钧
朝代：清

楚国佳人号绛绡，芙蓉新殿斗纤腰。不教茅许同珠藉，偏有裴樊渡石桥。芝馆乌龙惊绣榻，桃源仙犬吠云翘。青童昨夜朝阿母，一夕微霜蕙叶凋。
游仙诗和璧园艳体·其三
作者：曾广钧
朝代：清

圣女祠前宝扇回，元君墀下绣帘开。相从诸娣鸾为佩，第一仙人凤作钗。妒雪未消栀子结，行云翻罢牡丹鞋。洛滨明月漳滨雨，不踏金莲不肯来。
游仙诗和璧园艳体·其二
作者：曾广钧
朝代：清

桂海争传萼绿华，瑶池曾驻六萌车。一从月姊承恩泽，多少星娥足怨嗟。谁遣坏陵弹散雪，空持倾国对流霞。三山采药愁真诰，冷尽天台洞口花。
游仙诗和璧园艳体·其四
作者：曾广钧
朝代：清

琼岛天风紫电光，上清归路到披香。绮窗本托青飞雀，羽猎偏骑白凤皇。无复银槎开夜宴，悔教菱镜照春妆。华阳不是无丹诀，待得丹成海有桑。
游南岳祝圣寺
作者：曾广钧
朝代：清

梦魂夜上芙蓉顶，晓踏云烟旷望同。瀑下藤崖千丈缟，日穿枫岭半林红。随猿先到留猿寺，送雁目穷回雁峰。樵路倾岩藏返照，更疑寒烛下高舂。
游沪南外国公主塔
作者：曾广钧
朝代：清

芝盖飘摇拥丽华，阏氏颜色此名家。昙珠傍夜埋晴雪，宝镜升天妒落花。翠断裙腰宫柳瘦，碧分碑角篆苔斜。栾城亦有鸳鸯冢，不见红妆簇钿车。
湘绮先生与吴子修谭芝畇往复斗韵及登瞿相国新筑超览楼饯岁诗以庚戌开岁五日手录诸稿见示索和次韵奉酬
作者：曾广钧
朝代：清

乐石镌文重李斯，西京置驿美当时。人睎校颂正考父，我作观兵章曼枝。武库顿看丰狱剑，仙城须斗汉宫旗。西清法物纷坛坫，接迹无当若瓦卮。墨淡笺迟怯被催，移诗似寄陇头梅。偶因进退成规矩，独抱精神与往来。珠笈五千腾瑞采，漆经四七应杓魁。麟编葩什同衰世，何止微言在玉杯。
湘绮先生与吴子修谭芝畇往复斗韵及登瞿相国新筑超览楼饯岁诗以庚戌开岁五日手录诸稿见示索和次韵奉酬·其一
作者：曾广钧
朝代：清

乐石镌文重李斯，西京置驿美当时。人睎校颂正考父，我作观兵章曼枝。武库顿看丰狱剑，仙城须斗汉宫旗。西清法物纷坛坫，接迹无当若瓦卮。
湘绮先生与吴子修谭芝畇往复斗韵及登瞿相国新筑超览楼饯岁诗以庚戌开岁五日手录诸稿见示索和次韵奉酬·其二
作者：曾广钧
朝代：清

墨淡笺迟怯被催，移诗似寄陇头梅。偶因进退成规矩，独抱精神与往来。珠笈五千腾瑞采，漆经四七应杓魁。麟编葩什同衰世，何止微言在玉杯。
溯涓水抵花石投逆旅观主人女所制搓爆竹机女年十八九慧甚上年为堰水车献之土豪灌田良便豪欲娶为子妇女不可受所值酬直为此机其法先用二板中横铁丝十馀枚取滑藤及糯粥煮纸为糜以油傅铁丝上取如糜者乘热倾二板閒急搓之凡十数次搓纸捲铁丝上如软竹置石灰中养之一炊许坚如铁石矣复有二板上板密排多刃下板密排多槽槽与刃相受相距皆以寸取所搓者数百枚拔去铁丝置此切之皆寸断为短筒又有二板下板有多孔深八九分圆径与短筒等孔底铺黄泥如粉细者一层厚二分许取短筒一一植孔中上板有多针与孔数相应长八分许较搓时铁丝略粗剡下方上短筒既植立取针板压之针遵铁丝旧痕而入但使稍大能容火药筒底黄泥受压皆入筒二分许挤紧矣取去针板倾火药其上寸许厚另取平板压之至二三次震动铜板亦二三次药尽入筒取铁锤遍锤筒顶取胶水涂之欲其弥缝无隙也俟乾复取针板刺之尽其剡不尽其方取药线插所刺孔中而爆竹成矣问为机费何曰钱三千枚日成爆竹二万售钱千为之一年有赢息矣问他人不仿制耶曰凡孔凡针皆余亲执锤凿为之一针不应则龃龉矣他人乌能仿问愿闻智女之名氏且更欲制何机曰袁秀真将至郴州学整钟表盖其兄为寓郴之粤商经售爆竹也袁族本余姻家余嘉其慧解所佩钢表增之且为制长句云
作者：曾广钧
朝代：清
体裁：七言律诗

泰西制造誇精巧，未见神工出绣房。破竹连珠成绝响，搓红裂雪有馀香。更求海国铜仪术，远适郴陵火耨乡。指俪工倕心禹墨，不嫌身作宝儿妆。
潘文勤公夫人挽词
作者：曾广钧
朝代：清

尚书清望渺秋天，元气沈沦照九渊。岂意丰碑犹宿昔，又闻揄狄下寒泉。陈留南墓连西墓，涑水新阡街旧阡。鹤市月凉环佩冷，不堪回首画堂前。
潞河即事
作者：曾广钧
朝代：清

花谢月亏风景灭，高楼犹得暂经过。十年瀛海偶诗句，五夜潞河闻棹歌。明镜非台思旧侣，洞房如海惨惊波。记来絷马垂杨下，绝代佳人拥佩珂。
熊秉三希龄得东三省财政官以长句寄之
作者：曾广钧
朝代：清

几载故人音问隔，忽从凤诏见题名。邠风七月陈王业，辽沈三官设水衡。官散略同樵与隐，时危甚赖战兼耕。袅蹄麟趾思平准，留意诸山有见荣。
由二亩甸往方广入山已深忽抵一大池周七八里荷花弥望人家临水而居蜃墙红窗花竹衣桁倒影镜中戏询舆人欲买全湖直几何对云不过百金乃知山乡之业贱不可言古人买山非直耽其幽寂三径之资不当与买宅买邻同价乃可安耕凿长子孙今世惟求近城市价亟昂而租入转少取其贫时易售而已购产而欲其易售悲哉购者之愚也
作者：曾广钧
朝代：清

山路崎岖竹径斜，忽开平望见莲花。连天镜影莲为盖，隔岸烟波竹作家。明月秋风无价值，收莲芟竹有生涯。此中合有鲈鱼脍，处处秋声响钓车。尝怪栖遑城市人，珍珠为米桂为薪。不耕岂若深耕获，入计非丰出计频。避世入山为小隐，有锥立地便终身。何须苦羡持筹客，百紫千黄积素尘。
由二亩甸往方广入山已深忽抵一大池周七八里荷花弥望人家临水而居蜃墙红窗花竹衣桁倒影镜中戏询舆人欲买全湖直几何对云不过百金乃知山乡之业贱不可言古人买山非直耽其幽寂三径之资不当与买宅买邻同价乃可安耕凿长子孙今世惟求近城市价亟昂而租入转少取其贫时易售而已购产而欲其易售悲哉购者之愚也·其二
作者：曾广钧
朝代：清

尝怪栖遑城市人，珍珠为米桂为薪。不耕岂若深耕获，入计非丰出计频。避世入山为小隐，有锥立地便终身。何须苦羡持筹客，百紫千黄积素尘。
由吴淞航海入登州洋次季融韵青蒸通押
作者：曾广钧
朝代：清

高樯电火簇繁星，百斛烟云夹桂舲。二陆同时皆入洛，四愁高咏欲存邢。岱山晓雪迷长剑，威海寒云照莫镫。一自故园天末远，更无笺叶报缭绫。
由威海登轮赴旅顺吴君浚生以诗来见次韵和之
作者：曾广钧
朝代：清

与君楚水吴山隔，相见惊涛骇浪中。麟角论文珠胜月，鱼肠出匣气如虹。敢师当日孔文举，长愧人閒郑小同。一诵君诗一低首，自来金翅食群龙。
申甫得蕳苏布政饯之天心阁
作者：曾广钧
朝代：清

文战三千偶共抡，渊源六一又同门。云间世望华枝贵，日下贤声禁树温。羊舌承家传旧宅，麋台累屡此新纶。几年未接鸰原会，卿月光辉映紫垣。茂苑雄王带步光，一台二妙共劻勷。得君左右陈纲纪，招我羁游看富强。梦泽芥胸回舞袖，圣湖洗眼接家乡。湘春门外攀珂马，遗爱应同楚水长。
申甫得蕳苏布政饯之天心阁·其一
作者：曾广钧
朝代：清

文战三千偶共抡，渊源六一又同门。云间世望华枝贵，日下贤声禁树温。羊舌承家传旧宅，麋台累屡此新纶。几年未接鸰原会，卿月光辉映紫垣。
申甫得蕳苏布政饯之天心阁·其二
作者：曾广钧
朝代：清

茂苑雄王带步光，一台二妙共劻勷。得君左右陈纲纪，招我羁游看富强。梦泽芥胸回舞袖，圣湖洗眼接家乡。湘春门外攀珂马，遗爱应同楚水长。
留别十六叔母及瑜远云韶从妹诗一首反读即变为虞美人
作者：曾广钧
朝代：清

边城柳色行人远，目极天南隔路歧。肠断久栖羁客怨，首回重别一家诗。流年换旧如花落，永昼愁新写楚词。歌按玉箫琼谱慢，绿窗纱外梦塘池。
留别南中亲友戊子九月
作者：曾广钧
朝代：清

转蓬走马知何定，怨李恩牛迹已陈。一剑倚天增胆壮，双丸绕地触愁新。故人别雨如黄叶，乡国离云起白蘋。桑落千觚钢百鍊，莫言龙性竟全驯。逆风东下橹邅回，狂雪如山浪势催。早读二严无恐怖，时吟七字有疑猜。玉颜几日成离忆，贝齿当年诩辨才。为问湖光山翠里，烟波谁见画船来。
留别南中亲友戊子九月·其一
作者：曾广钧
朝代：清

转蓬走马知何定，怨李恩牛迹已陈。一剑倚天增胆壮，双丸绕地触愁新。故人别雨如黄叶，乡国离云起白蘋。桑落千觚钢百鍊，莫言龙性竟全驯。
留别南中亲友戊子九月·其二
作者：曾广钧
朝代：清

逆风东下橹邅回，狂雪如山浪势催。早读二严无恐怖，时吟七字有疑猜。玉颜几日成离忆，贝齿当年诩辨才。为问湖光山翠里，烟波谁见画船来。
登舟一夕对酒偶成时从阅云梯关归清江浦丁亥十月
作者：曾广钧
朝代：清

清秋丽日翻宜别，不待扬帆已黯然。四载频违三澨月，一身遍览六朝烟。诗情未必能留客，酒意从来近入禅。长遣金尊对青鬓，不知今日是离筵。长亭衰柳晚萧萧，谁与孤蓬话寂寥。桦烛明星方昨夕，布帆微月又今宵。怀人并是怜华袖，得句先教寄玉箫。从此清闺减吟兴，倚阑应有候归桡。雁下平芜秋气深，要从湖海试雄心。玉龙灰尽难成烛，彩凤归来不听琴。正月繁霜伤小雅，斜飙细雨冻号禽。阻风中酒兼朝夕，转毂光阴思不禁。瓮城才到又将离，天遣羁人汗漫驰。黄运合流淮涨碧，青齐分省洛尘缁。客心赖解山川趣，诗卷长留惆怅词。北斗觚棱天咫尺，论都欲赋更然疑。
登舟一夕对酒偶成时从阅云梯关归清江浦丁亥十月·其一
作者：曾广钧
朝代：清

清秋丽日翻宜别，不待扬帆已黯然。四载频违三澨月，一身遍览六朝烟。诗情未必能留客，酒意从来近入禅。长遣金尊对青鬓，不知今日是离筵。
登舟一夕对酒偶成时从阅云梯关归清江浦丁亥十月·其三
作者：曾广钧
朝代：清

雁下平芜秋气深，要从湖海试雄心。玉龙灰尽难成烛，彩凤归来不听琴。正月繁霜伤小雅，斜飙细雨冻号禽。阻风中酒兼朝夕，转毂光阴思不禁。
登舟一夕对酒偶成时从阅云梯关归清江浦丁亥十月·其二
作者：曾广钧
朝代：清

长亭衰柳晚萧萧，谁与孤蓬话寂寥。桦烛明星方昨夕，布帆微月又今宵。怀人并是怜华袖，得句先教寄玉箫。从此清闺减吟兴，倚阑应有候归桡。
登舟一夕对酒偶成时从阅云梯关归清江浦丁亥十月·其四
作者：曾广钧
朝代：清

瓮城才到又将离，天遣羁人汗漫驰。黄运合流淮涨碧，青齐分省洛尘缁。客心赖解山川趣，诗卷长留惆怅词。北斗觚棱天咫尺，论都欲赋更然疑。
皇太后六旬万寿圣诞诗
作者：曾广钧
朝代：清

坤德首爻殷八索，娲功缵烈古三皇。未央前殿莺花丽，会庆新宫日月长。七校旌旗排建礼，六宫珩佩出昭阳。九重备敕尊亲典，冠冕鹓鸾捧寿觞。阊阖云旗降王母，广庭湘磬和成君。属车载酒分曹赐，中使赍香复道焚。武布文沈霏瑞露，周轮鲁马奏卿云。臣工中外胪嘉颂，赤薤琳琅咏凯薰。中兴卅载垂帘政，宵旰忧勤应万机。道可褰裳收綵仗，即从屏角见宫衣。毅皇遗憾收西域，今上英谟救室韦。同荷慈猷绥寓县，廓清六幕正璇玑。胡越欢腾共一家，五洲嵩祝遍荒遐。悦般使者占黄气，铁勒名王醉紫霞。凤拂金河呈綵舞，鸾栖珠树啭宫花。北辰宝婺辉南极，万国星河系客槎。万宝秋成玉烛调，尧河汤旱沴全消。省耕尚费钟官粟，赐绢频颁织室绡。阴德动天赠永锡，阳和匝地乐宽饶。金膏玉醴臻灵贶，宜此人民乐舜韶。别馆湘芸藉绣毹，夹城花气傍金觚。博山沈篆松芝瑞，玉躞灵飞芍药符。宸翰几馀貌花鸟，奎章多暇照寰区。颐和养德徵弥性，浩荡生机遍海隅。兴庆班行翟茀齐，内官朝拜殿东西。主家绣幰辉车骑，戚里花钗照钿犀。赤绶题名上长乐，绿签通籍达金闱。璇庭别有家人宴，华组从容近紫泥。蕙殿五云高太甲，莱台十载待重庚。黄童白叟含和气，巷舞衢歌荅盛明。闾里繁华腾喜气，郊圻生聚轸皇情。銮舆晓出宜春苑，夹道欢呼万岁声。午运恰逢周吉日，甲周欣纪汉延年。深宫孝养依慈日，薄海臣民庆普天。十色雯华翔綵诏，九成帐殿寿瑶仙。词臣述颂惭摛藻，愿赋周南第四篇。
皇太后六旬万寿圣诞诗·其一
作者：曾广钧
朝代：清

坤德首爻殷八索，娲功缵烈古三皇。未央前殿莺花丽，会庆新宫日月长。七校旌旗排建礼，六宫珩佩出昭阳。九重备敕尊亲典，冠冕鹓鸾捧寿觞。
皇太后六旬万寿圣诞诗·其七
作者：曾广钧
朝代：清

兴庆班行翟茀齐，内官朝拜殿东西。主家绣幰辉车骑，戚里花钗照钿犀。赤绶题名上长乐，绿签通籍达金闱。璇庭别有家人宴，华组从容近紫泥。
皇太后六旬万寿圣诞诗·其三
作者：曾广钧
朝代：清

中兴卅载垂帘政，宵旰忧勤应万机。道可褰裳收綵仗，即从屏角见宫衣。毅皇遗憾收西域，今上英谟救室韦。同荷慈猷绥寓县，廓清六幕正璇玑。
皇太后六旬万寿圣诞诗·其九
作者：曾广钧
朝代：清

午运恰逢周吉日，甲周欣纪汉延年。深宫孝养依慈日，薄海臣民庆普天。十色雯华翔綵诏，九成帐殿寿瑶仙。词臣述颂惭摛藻，愿赋周南第四篇。
皇太后六旬万寿圣诞诗·其二
作者：曾广钧
朝代：清

阊阖云旗降王母，广庭湘磬和成君。属车载酒分曹赐，中使赍香复道焚。武布文沈霏瑞露，周轮鲁马奏卿云。臣工中外胪嘉颂，赤薤琳琅咏凯薰。
皇太后六旬万寿圣诞诗·其五
作者：曾广钧
朝代：清

万宝秋成玉烛调，尧河汤旱沴全消。省耕尚费钟官粟，赐绢频颁织室绡。阴德动天赠永锡，阳和匝地乐宽饶。金膏玉醴臻灵贶，宜此人民乐舜韶。
皇太后六旬万寿圣诞诗·其八
作者：曾广钧
朝代：清

蕙殿五云高太甲，莱台十载待重庚。黄童白叟含和气，巷舞衢歌荅盛明。闾里繁华腾喜气，郊圻生聚轸皇情。銮舆晓出宜春苑，夹道欢呼万岁声。
皇太后六旬万寿圣诞诗·其六
作者：曾广钧
朝代：清

别馆湘芸藉绣毹，夹城花气傍金觚。博山沈篆松芝瑞，玉躞灵飞芍药符。宸翰几馀貌花鸟，奎章多暇照寰区。颐和养德徵弥性，浩荡生机遍海隅。
皇太后六旬万寿圣诞诗·其四
作者：曾广钧
朝代：清

胡越欢腾共一家，五洲嵩祝遍荒遐。悦般使者占黄气，铁勒名王醉紫霞。凤拂金河呈綵舞，鸾栖珠树啭宫花。北辰宝婺辉南极，万国星河系客槎。
皇太后六旬万寿圣诞诗次韵题李介人箑即送其之西征幕·其一
作者：曾广钧
朝代：清
体裁：七言律诗

太白仙人下晴昊，诗才剑气相鲜清。能于雪夜入淮蔡，似有间道行阴平。金盏泛君忧国泪，芳春负此阅耕情。恨君未袭偷簪智，妄语奇功事不明。
盛星使宣怀招同曾观察广照小饮甲午十一月
作者：曾广钧
朝代：清

太湖三万六千顷，我爱包山农丈人。鸦步丹霄联彩凤，先回海岳下麒麟。早闻嘉誉腾鞮寄，注意工商靖塞尘。铁马金轮开运会，本朝气象此更新。开府宾阶长绿钱，惟馀湜籍鬓毛鲜。今看沧海横流日，不是黄龙痛饮年。北海衣冠大和会，西堂杯斝小游仙。衡阳观察真宾雁，北去南来也自怜。
盛星使宣怀招同曾观察广照小饮甲午十一月·其一
作者：曾广钧
朝代：清

太湖三万六千顷，我爱包山农丈人。鸦步丹霄联彩凤，先回海岳下麒麟。早闻嘉誉腾鞮寄，注意工商靖塞尘。铁马金轮开运会，本朝气象此更新。
盛星使宣怀招同曾观察广照小饮甲午十一月·其二
作者：曾广钧
朝代：清

开府宾阶长绿钱，惟馀湜籍鬓毛鲜。今看沧海横流日，不是黄龙痛饮年。北海衣冠大和会，西堂杯斝小游仙。衡阳观察真宾雁，北去南来也自怜。
祖送晋阳君至白下庚寅十月
作者：曾广钧
朝代：清

剑装萧索翠襦寒，异梦同舟行路难。神力扶持渡江海，倩魂飘泊滞河关。人间有恨埋金锁，地下何年葬玉棺。最是伤心不堪道，桃根犹自问平安。
笙陔于光绪乙亥冬夜梦至一园杜鹃花零落满地一小轩榜曰安分知止之馆悬巨镜写人了了则貂冠华袿君语张夫人设遇增秩君当无幸及君晋四品之岁果悼亡又尝梦登所居珠泉草堂舍后山长松千章风声谡谡有茅屋汎埽雅洁及卜夫人佳城恰当其处君固不乐进取夫人亦每举榜语风谏夫明识若此而蹈中寿妖梦是践名论空留廖君能无□于怀耶敬述彤徽以题琴羡将使漆园傲吏塞旦宅之悲猗兰仙才罢潜英之石
作者：曾广钧
朝代：清

梦中魂魄恋新丰，先为佳人觅殡宫。沟水参差怜海燕，布裙操作叹梁鸿。菩提无树依明镜，丈室飞花惹绣绒。莫道繁华不消歇，请观零落映山红。天风寥落海声凉，并入松涛作断肠。人羡征西题翠碣，我怜方朔盗玄霜。萧鸾十子难忘母，谢凤诸孙更累郎。闻道平生劝偕隐，悔教花诰促津梁。
笙陔于光绪乙亥冬夜梦至一园杜鹃花零落满地一小轩榜曰安分知止之馆悬巨镜写人了了则貂冠华袿君语张夫人设遇增秩君当无幸及君晋四品之岁果悼亡又尝梦登所居珠泉草堂舍后山长松千章风声谡谡有茅屋汎埽雅洁及卜夫人佳城恰当其处君固不乐进取夫人亦每举榜语风谏夫明识若此而蹈中寿妖梦是践名论空留廖君能无□于怀耶敬述彤徽以题琴羡将使漆园傲吏塞旦宅之悲猗兰仙才罢潜英之石·其二
作者：曾广钧
朝代：清

天风寥落海声凉，并入松涛作断肠。人羡征西题翠碣，我怜方朔盗玄霜。萧鸾十子难忘母，谢凤诸孙更累郎。闻道平生劝偕隐，悔教花诰促津梁。
笙陔于常宁松柏市建仙云楼落之以诗
作者：曾广钧
朝代：清

六辩西巡我泛湘，维舟松柏看银场。嵇生操锻惊钟会，主父窥秦骇始皇。精诣捶钩思大马，高材传剑属雏凰。匆匆未下陈蕃榻，不是追摹徐子将。当日楼台无地起，谁知今日有高楼。纪群父子赓犪斧，膺泰仙人泛鹢舟。云气遥笼监禄水，虹霓回带马殷州。悲歌莫怨齐王客，试听星河槛外流。
笙陔于常宁松柏市建仙云楼落之以诗·其一
作者：曾广钧
朝代：清

六辩西巡我泛湘，维舟松柏看银场。嵇生操锻惊钟会，主父窥秦骇始皇。精诣捶钩思大马，高材传剑属雏凰。匆匆未下陈蕃榻，不是追摹徐子将。
笙陔于常宁松柏市建仙云楼落之以诗·其二
作者：曾广钧
朝代：清

当日楼台无地起，谁知今日有高楼。纪群父子赓犪斧，膺泰仙人泛鹢舟。云气遥笼监禄水，虹霓回带马殷州。悲歌莫怨齐王客，试听星河槛外流。
笙陔于常宁松柏市建仙云楼落之以诗笙陔于光绪乙亥冬夜梦至一园杜鹃花零落满地一小轩榜曰安分知止之馆悬巨镜写人了了则貂冠华袿君语张夫人设遇增秩君当无幸及君晋四品之岁果悼亡又尝梦登所居珠泉草堂舍后山长松千章风声谡谡有茅屋汎埽雅洁及卜夫人佳城恰当其处君固不乐进取夫人亦每举榜语风谏夫明识若此而蹈中寿妖梦是践名论空留廖君能无□于怀耶敬述彤徽以题琴羡将使漆园傲吏塞旦宅之悲猗兰仙才罢潜英之石·其一
作者：曾广钧
朝代：清
体裁：七言律诗

梦中魂魄恋新丰，先为佳人觅殡宫。沟水参差怜海燕，布裙操作叹梁鸿。菩提无树依明镜，丈室飞花惹绣绒。莫道繁华不消歇，请观零落映山红。
红拂墓次韵饶石帆
作者：曾广钧
朝代：清

渌江何处葬香魂，湘草湘花识暮门。乌喙旧官羞艳侠，虬髯小妹嫁王孙。兵书定写簪花格，妆阁遥连细柳屯。景武丰碑长金粟，秦山楚水各烟痕。
芦林潭对月忆家偶成回文戊子九月
作者：曾广钧
朝代：清

流年逐日尽飞蓬，水国南来又向东。秋岸蓼花旋急浪，暮潭芦絮飏轻风。愁生碧月初欹枕，望入青天漫启篷。修竹野庐吾别暂，眸凝久处远江空。
苏台纪事
作者：曾广钧
朝代：清

晴日胥门涨粉潮，柳阴系马过红桥。虎邱游散逢香幰，鹤市楼高咽钿箫。紫玉坟前烟冷落，张王宫外草飘萧。几朝衰盛怜今昔，更为名园哀翠翘。
荷花生日
作者：曾广钧
朝代：清

蓬莱清浅海微茫，从此人天别路长。辽鹤已知城郭换，娇莺休恋绮罗香。艳情云散空留悔，诗境愁多那更狂。岁岁荷花有生日，开笼记放雪衣娘。委韭入园空有日，银瓶泻水不还家。关河风雪磨红粉，庭院星河裂绛纱。斜日沈园谁载酒，寒云卜肆更乘槎。分明一段槐安梦，祇欠蒲团唤早茶。
荷花生日·其一
作者：曾广钧
朝代：清

蓬莱清浅海微茫，从此人天别路长。辽鹤已知城郭换，娇莺休恋绮罗香。艳情云散空留悔，诗境愁多那更狂。岁岁荷花有生日，开笼记放雪衣娘。
荷花生日·其二
作者：曾广钧
朝代：清

委韭入园空有日，银瓶泻水不还家。关河风雪磨红粉，庭院星河裂绛纱。斜日沈园谁载酒，寒云卜肆更乘槎。分明一段槐安梦，祇欠蒲团唤早茶。
莲塘
作者：曾广钧
朝代：清

秀岭深深葬玉娥，清明寒食一来过。新栽松柏翠痕短，乱落棠梨春艳多。粉帕有情留药印，锦书何地托微波。纸钱飞尽下山去，袅袅灵风吹碧萝。
观音岩
作者：曾广钧
朝代：清

宝山珠殿插青天，万朵红莲礼白莲。一片空岚罩云海，全家罗袜踏苍烟。烧香愿了花侵马，扫塔人归月上弦。更忆海南千叶座，天风引舰近真仙。
赠俞恪士以刑部主事改知县之天津
作者：曾广钧
朝代：清

长公一仕曾为赘，陶令于官不及腰。谁似星郎厌几近，有如若士谢云霄。分精攻距失长技，同荐车书待本朝。且拟益君燕赵气，更窥丞相飒风飙。国身通一春秋旨，孔思周情世孰知。不见肩吾与连叔，略从臃肿得支离。文非喻道难为妙，悟以当仁不让师。七圣九皇无限恨，八纮宇定失婴儿。比来俱醒东华梦，君自乘云我息机。路上行人怜把袂，海墙飞絮共沾衣。周郎陆弟何年贵，元度真长眼底稀。行矣蓬池出寥廓，不排云背莫轻飞。
赠俞恪士以刑部主事改知县之天津·其一
作者：曾广钧
朝代：清

长公一仕曾为赘，陶令于官不及腰。谁似星郎厌几近，有如若士谢云霄。分精攻距失长技，同荐车书待本朝。且拟益君燕赵气，更窥丞相飒风飙。
赠俞恪士以刑部主事改知县之天津·其三
作者：曾广钧
朝代：清

比来俱醒东华梦，君自乘云我息机。路上行人怜把袂，海墙飞絮共沾衣。周郎陆弟何年贵，元度真长眼底稀。行矣蓬池出寥廓，不排云背莫轻飞。
赠俞恪士以刑部主事改知县之天津·其二
作者：曾广钧
朝代：清

国身通一春秋旨，孔思周情世孰知。不见肩吾与连叔，略从臃肿得支离。文非喻道难为妙，悟以当仁不让师。七圣九皇无限恨，八纮宇定失婴儿。
赠刘蕴玙璠
作者：曾广钧
朝代：清

儒生豹略有家声，继武英贤又老成。爱尔丰裁疑玉润，兼之师保铸金精。湘中风月行相弃，宦海波涛不可轻。羡此紫墀承龙泽，入门无忝晏家楹。
赠国奕赵觉氏
作者：曾广钧
朝代：清

窥豹门生笑管中，天鹅远势谱防风。空山夜语闻姑妇，酒市推枰识太宗。黥布失机居下策，一行悬解悟先攻。何时却拜宣城守，聊赏平吴计画同。
赠尹和白
作者：曾广钧
朝代：清

绘水绘风皆妙手，昌黎杂记少陵诗。古人有作不能见，纵笔如君疑近之。莽荡烟云杂泉树，晴春花鸟簇蛾眉。凭君莫话黄垆旧，肠断萧郎十首诗。
赠方广寺僧
作者：曾广钧
朝代：清

蝉蜕污泥有遁心，桃源不比藕丝深。请看山水清嘉地，尽属人天祇树林。滇桂风烟通鸟道，朱张讲树作龙吟。已惊奇绝祝融力，更向东南秀一岑。
赠族兄广照
作者：曾广钧
朝代：清

慧连何幸逢康乐，且借金台作始宁。菖叶杏花怜短别，梅天麦雨又长亭。九歌渔父无奇气，七德龙韬有将星。大有平戎三妙策，谁欤为尔伏蒲青。
赠杜翘生本崇典试贵州
作者：曾广钧
朝代：清

春殿赐书钤凤尾，秋风弭节度龙标。丹墀宠锡君恩重，紫逻关山驿骑遥。乡梦千重鸥外堕，黔云一片马前骄。故家莫郑多才子，好第文章报本朝。瓯骆旧游留玉尺，刍尼吉语协金钱。新来瘴岭千层翠，回首江山九姓船。枫叶夜舷同瑟瑟，藕花朱盖共田田。遥知羁旅兼怀古，立马苴兰起暮烟。河桥风絮一年别，璅苑幽花连月香。校士地严银烛短，思亲天远锦书长。共知使者心如日，劳止明时鬓有霜。千里金台霄汉影，照君冠剑渡清漳。
赠杜翘生本崇典试贵州·其一
作者：曾广钧
朝代：清

春殿赐书钤凤尾，秋风弭节度龙标。丹墀宠锡君恩重，紫逻关山驿骑遥。乡梦千重鸥外堕，黔云一片马前骄。故家莫郑多才子，好第文章报本朝。
赠杜翘生本崇典试贵州·其三
作者：曾广钧
朝代：清

河桥风絮一年别，璅苑幽花连月香。校士地严银烛短，思亲天远锦书长。共知使者心如日，劳止明时鬓有霜。千里金台霄汉影，照君冠剑渡清漳。
赠杜翘生本崇典试贵州·其二
作者：曾广钧
朝代：清

瓯骆旧游留玉尺，刍尼吉语协金钱。新来瘴岭千层翠，回首江山九姓船。枫叶夜舷同瑟瑟，藕花朱盖共田田。遥知羁旅兼怀古，立马苴兰起暮烟。
赠杜翘生本崇典试贵州由二亩甸往方广入山已深忽抵一大池周七八里荷花弥望人家临水而居蜃墙红窗花竹衣桁倒影镜中戏询舆人欲买全湖直几何对云不过百金乃知山乡之业贱不可言古人买山非直耽其幽寂三径之资不当与买宅买邻同价乃可安耕凿长子孙今世惟求近城市价亟昂而租入转少取其贫时易售而已购产而欲其易售悲哉购者之愚也·其一
作者：曾广钧
朝代：清
体裁：七言律诗

山路崎岖竹径斜，忽开平望见莲花。连天镜影莲为盖，隔岸烟波竹作家。明月秋风无价值，收莲芟竹有生涯。此中合有鲈鱼脍，处处秋声响钓车。
赠英国人中国副将麦士尼威林
作者：曾广钧
朝代：清

大地五洲穷足迹，孤军百战见雄心。从龙识主羞胡服，回鹘输兵受汉金。黔蜀旧僚官半显，苏扬遗孑感同深。几番抵掌谈边务，话到维州泪不禁。楚材晋用古原有，虢灭虞寒君所知。鹬蚌相持渔者利，蛟龙得水主人危。俄皇已启东封志，英主宁能北面谁。幸睦中朝全小国，两家合力保高骊。
赠英国人中国副将麦士尼威林·其一
作者：曾广钧
朝代：清

大地五洲穷足迹，孤军百战见雄心。从龙识主羞胡服，回鹘输兵受汉金。黔蜀旧僚官半显，苏扬遗孑感同深。几番抵掌谈边务，话到维州泪不禁。
赠英国人中国副将麦士尼威林·其二
作者：曾广钧
朝代：清

楚材晋用古原有，虢灭虞寒君所知。鹬蚌相持渔者利，蛟龙得水主人危。俄皇已启东封志，英主宁能北面谁。幸睦中朝全小国，两家合力保高骊。
赠陈曼秋宰宜都
作者：曾广钧
朝代：清

征虏亭前一杯酒，慈恩塔上数行诗。人如劳燕逢何促，客唱骊驹别有期。南士文章增地主，西山佳气此天涯。射洪家世循声在，日系应添魏阙思。当时景倩誇先秩，今日分符似玉真。幸免长安饥索米，不同临贺送无宾。郎官湖上风光好，皇子陂西弦管新。更见全家饶至乐，板舆迎养太夫人。尺五城南接凤巢，寻春紫陌载同袍。牙筹夺酒污罗帕，银字分笺压翠翘。绿水有人依菡萏，珠帘留客醉樱桃。于今更作春波别，知道江魂不任销。射策同游万乘前，三年旧事渺云烟。岂知狭巷飘灯地，会续高斋刻烛缘。味等马肝姑自享，弃如鸡肋亦堪怜。钩心斗角三千首，僭与连珠作闰编。
赠陈曼秋宰宜都·其一
作者：曾广钧
朝代：清

征虏亭前一杯酒，慈恩塔上数行诗。人如劳燕逢何促，客唱骊驹别有期。南士文章增地主，西山佳气此天涯。射洪家世循声在，日系应添魏阙思。
赠陈曼秋宰宜都·其三
作者：曾广钧
朝代：清

尺五城南接凤巢，寻春紫陌载同袍。牙筹夺酒污罗帕，银字分笺压翠翘。绿水有人依菡萏，珠帘留客醉樱桃。于今更作春波别，知道江魂不任销。
赠陈曼秋宰宜都·其二
作者：曾广钧
朝代：清

当时景倩誇先秩，今日分符似玉真。幸免长安饥索米，不同临贺送无宾。郎官湖上风光好，皇子陂西弦管新。更见全家饶至乐，板舆迎养太夫人。
赠陈曼秋宰宜都·其四
作者：曾广钧
朝代：清

射策同游万乘前，三年旧事渺云烟。岂知狭巷飘灯地，会续高斋刻烛缘。味等马肝姑自享，弃如鸡肋亦堪怜。钩心斗角三千首，僭与连珠作闰编。
赠黄鹿泉直刺之官滇南
作者：曾广钧
朝代：清

黄鹤仙人击寥廓，碧鸡驿树指哀牢。莽苍三适似餐腹，阿育四轮方驾尻。醉草应添新醉草，征袍仍是旧征袍。蛮方万里皆分虎，羡尔先被楚复陶。垂鞭南牧穷天尽，洒涕东瞻蹈海乾。胡服不甘探雀鷇，连环捶碎悼龙鸾。延陵奉使衣披纻，苌叔违天碧化丹。双鲤石华镌上国，汉城冤雪夏犹寒。欲引南能学西笑，宗雷讲席起冲波。谁欤稷下折黄鹞，逝者青城骑白骡。晚共师涓悲濮水，老忧金狄卧盘陀。遥知匹马移兵地，春色长临赌咒河。郎潜自昔伤华发，今日班生艳此行。洱海舆人歌粟袖，陶亭吉语协茅璚。岸花送客愁千驿，堤柳言离抵十城。好去山衙听铜鼓，莫忘诗社洛钟声。
赠黄鹿泉直刺之官滇南·其一
作者：曾广钧
朝代：清

黄鹤仙人击寥廓，碧鸡驿树指哀牢。莽苍三适似餐腹，阿育四轮方驾尻。醉草应添新醉草，征袍仍是旧征袍。蛮方万里皆分虎，羡尔先被楚复陶。
赠黄鹿泉直刺之官滇南·其三
作者：曾广钧
朝代：清

欲引南能学西笑，宗雷讲席起冲波。谁欤稷下折黄鹞，逝者青城骑白骡。晚共师涓悲濮水，老忧金狄卧盘陀。遥知匹马移兵地，春色长临赌咒河。
赠黄鹿泉直刺之官滇南·其二
作者：曾广钧
朝代：清

垂鞭南牧穷天尽，洒涕东瞻蹈海乾。胡服不甘探雀鷇，连环捶碎悼龙鸾。延陵奉使衣披纻，苌叔违天碧化丹。双鲤石华镌上国，汉城冤雪夏犹寒。
赠黄鹿泉直刺之官滇南·其四
作者：曾广钧
朝代：清

郎潜自昔伤华发，今日班生艳此行。洱海舆人歌粟袖，陶亭吉语协茅璚。岸花送客愁千驿，堤柳言离抵十城。好去山衙听铜鼓，莫忘诗社洛钟声。
赵芷孙侍御启霖别久矣罢官里居忽奉四川提学之命到会垣视余言陆君申甫忧余疾情殊挚口占赠赵兼柬申甫
作者：曾广钧
朝代：清

一疏嶙峋动九天，番吴待漏罢歌田。霜鹰整翮功收晚，驳马偏蹄梦应贤。山色至今悬竹颂，水光从古浣花笺。寒芜何处寻谯秀，怀古伤时共黯然。砥柱求安莫再禁，是非同息汉之阴。枢言一室唯阿杂，变雅百年哀怨深。湖海寂寥容我病，蓬蒿披历见君心。为传大陆饶风义，请以商歌抵越吟。
赵芷孙侍御启霖别久矣罢官里居忽奉四川提学之命到会垣视余言陆君申甫忧余疾情殊挚口占赠赵兼柬申甫·其一
作者：曾广钧
朝代：清

一疏嶙峋动九天，番吴待漏罢歌田。霜鹰整翮功收晚，驳马偏蹄梦应贤。山色至今悬竹颂，水光从古浣花笺。寒芜何处寻谯秀，怀古伤时共黯然。
赵芷孙侍御启霖别久矣罢官里居忽奉四川提学之命到会垣视余言陆君申甫忧余疾情殊挚口占赠赵兼柬申甫·其二
作者：曾广钧
朝代：清

砥柱求安莫再禁，是非同息汉之阴。枢言一室唯阿杂，变雅百年哀怨深。湖海寂寥容我病，蓬蒿披历见君心。为传大陆饶风义，请以商歌抵越吟。
踰兴安抵唐桥
作者：曾广钧
朝代：清

秦代雄州拂曙河，滩梯三百六盘陀。但看柳外南人返，忍见榆中北雁过。野戍有烟侵碧嶂，废城无堞蔓青莎。今宵已宿湘原地，不是题桥是枕戈。
踰城山望之罘
作者：曾广钧
朝代：清

罢鼓云和踏浪花，戈船绣被又天涯。北朝帝子埋珠匣，东海仙人断翠华。晴日胭脂悬绝峤，惊波空碧散馀霞。三山莫问沧桑事，碣石宫前噪暮鸦。天容忽变青葱色，海脉遥通长白山。秦帝行宫留翠碣，景侯海枣换晴滩。图空龙虎雄才尽，箭射河宗霸业寒。仙药不成人易老，云旗空度百牢关。
踰城山望之罘·其一
作者：曾广钧
朝代：清

罢鼓云和踏浪花，戈船绣被又天涯。北朝帝子埋珠匣，东海仙人断翠华。晴日胭脂悬绝峤，惊波空碧散馀霞。三山莫问沧桑事，碣石宫前噪暮鸦。
踰城山望之罘·其二
作者：曾广钧
朝代：清

天容忽变青葱色，海脉遥通长白山。秦帝行宫留翠碣，景侯海枣换晴滩。图空龙虎雄才尽，箭射河宗霸业寒。仙药不成人易老，云旗空度百牢关。
辛卯秋请假还湘迫冬霪雨雨止阴晦兼旬湿瘴之气感之辄疾余既卧疴颇耽岩壑二三知好或致药饵感兹高谊因述本怀
作者：曾广钧
朝代：清

冬阴十日春阴似，人病兼旬奈此何。仗马嘶多因骇俗，河鱼疾久厌闻歌。一奇蕴腹苔生镞，三月垂腰絮作窠。此段归欤负吟兴，诗成羞杀牡丹坡。江湖历落无奇气，天地磐桓塞冻云。竟入钓舟真自得，尚被短褐复何云。种梅树树龙腰短，行药山山马脊分。犹选湘签殷石室，丹铅埋没蠹辛勤。泽国多阴故常事，水城传瘴乃奇谈。乍寒差得同江北，无雪俄然类岭南。历劫精魂人作海，浅缘诗卷药为庵。雌风堀堁吹三经，一树危黄下早潭。石户农啼鹊不欢，漏天易补瓮难宽。碧渟从未忧菱税，红朽终须耻橘官。茅屋气能通玉座，蒲衣心欲到雕鞍。人才必召阴阳变，国势先觇善败端。赤水珠深不易寻，才人出处始沈唫。畸行遂有幽忧疾，战胜先消忌伐心。美誉定居身命后，吁谟常与鬓毛侵。甚能了了冯生理，未假萱苏益晏阴。
辛卯秋请假还湘迫冬霪雨雨止阴晦兼旬湿瘴之气感之辄疾余既卧疴颇耽岩壑二三知好或致药饵感兹高谊因述本怀·其一
作者：曾广钧
朝代：清

冬阴十日春阴似，人病兼旬奈此何。仗马嘶多因骇俗，河鱼疾久厌闻歌。一奇蕴腹苔生镞，三月垂腰絮作窠。此段归欤负吟兴，诗成羞杀牡丹坡。
辛卯秋请假还湘迫冬霪雨雨止阴晦兼旬湿瘴之气感之辄疾余既卧疴颇耽岩壑二三知好或致药饵感兹高谊因述本怀·其三
作者：曾广钧
朝代：清

泽国多阴故常事，水城传瘴乃奇谈。乍寒差得同江北，无雪俄然类岭南。历劫精魂人作海，浅缘诗卷药为庵。雌风堀堁吹三经，一树危黄下早潭。
辛卯秋请假还湘迫冬霪雨雨止阴晦兼旬湿瘴之气感之辄疾余既卧疴颇耽岩壑二三知好或致药饵感兹高谊因述本怀·其二
作者：曾广钧
朝代：清

江湖历落无奇气，天地磐桓塞冻云。竟入钓舟真自得，尚被短褐复何云。种梅树树龙腰短，行药山山马脊分。犹选湘签殷石室，丹铅埋没蠹辛勤。
辛卯秋请假还湘迫冬霪雨雨止阴晦兼旬湿瘴之气感之辄疾余既卧疴颇耽岩壑二三知好或致药饵感兹高谊因述本怀·其五
作者：曾广钧
朝代：清

赤水珠深不易寻，才人出处始沈唫。畸行遂有幽忧疾，战胜先消忌伐心。美誉定居身命后，吁谟常与鬓毛侵。甚能了了冯生理，未假萱苏益晏阴。
辛卯秋请假还湘迫冬霪雨雨止阴晦兼旬湿瘴之气感之辄疾余既卧疴颇耽岩壑二三知好或致药饵感兹高谊因述本怀·其四
作者：曾广钧
朝代：清

石户农啼鹊不欢，漏天易补瓮难宽。碧渟从未忧菱税，红朽终须耻橘官。茅屋气能通玉座，蒲衣心欲到雕鞍。人才必召阴阳变，国势先觇善败端。
过南横街故宅
作者：曾广钧
朝代：清

处处中元设道场，横街暂过每神伤。几时扶病移新屋，何日悬棺出画廊。九陌尘中馀涕泪，水云门外望家乡。黄泉若有登临地，怜我萧然两鬓霜。
过武昌赠梁节庵太守前辈
作者：曾广钧
朝代：清

雄略英姿应夙昔，南楼风景隔秋江。文昌日下苍龙集，武节飙驰白兽幢。讲舍规谟今弟一，此邦人物旧无双。股肱方寄淮阳守，鹏背天池意未降。北游闻见未能新，东徼烽烟彼有人。偶梦乘车游鼠穴，岂期飞剑合龙津。夕阳照我飘零色，明月疑君駊騀神。海思云愁俱旷代，共随圣者泣麒麟。莫倚谏书摧五鹿，空持襟韵狎群鸥。韦蟾惠政传新柳，谢朓诗情满郡楼。轻薄才人婴武笔，牢愁文字蟪蛄秋。愿君一扫昭阳翳，与挽江河万古流。
过武昌赠梁节庵太守前辈·其一
作者：曾广钧
朝代：清

雄略英姿应夙昔，南楼风景隔秋江。文昌日下苍龙集，武节飙驰白兽幢。讲舍规谟今弟一，此邦人物旧无双。股肱方寄淮阳守，鹏背天池意未降。
过武昌赠梁节庵太守前辈·其三
作者：曾广钧
朝代：清

莫倚谏书摧五鹿，空持襟韵狎群鸥。韦蟾惠政传新柳，谢朓诗情满郡楼。轻薄才人婴武笔，牢愁文字蟪蛄秋。愿君一扫昭阳翳，与挽江河万古流。
过武昌赠梁节庵太守前辈·其二
作者：曾广钧
朝代：清

北游闻见未能新，东徼烽烟彼有人。偶梦乘车游鼠穴，岂期飞剑合龙津。夕阳照我飘零色，明月疑君駊騀神。海思云愁俱旷代，共随圣者泣麒麟。
过武昌赠梁节庵太守前辈余傍资水溯流采金遂穷序水之源贪其山水或冒雨陵雪坐卧松泉至数日不返受障气饮毒泉前后历年至戊申夏五又泛洞庭浮沅遍涉辰鼎渐诸水水中大洲率新淤水皆有毒居之者辄病疟余亦染焉客益阳就医六月廿七日日加申见一人杂诸人中但有身首无腰足问左右皆不见乃鬼也至七月朔酉时若虢太子之尸蹶者炊许觉魂游空虚中余素有离魂病然尚知魂与我为对待者此日则不知有我嗒然若丧其一乃真死也左右疾呼之以千数始苏心先明目乍黑乍明又良久口始能言他医皆逡巡谢不能为方客言胡鹤山司马文忠之族侄而定臣农部之季父行定臣善视之是有吏材以局干自憙不肯以医名然实良医君于胡累世通家又以定臣请宜可致君急迎勿失俄而鹤山至则予柴胡汤数十服遂大愈偶有小翻覆服西洋金鸡纳霜二三丸即差不为钜害矣余素不信鬼乃今得见所未见知唐桑艾可以佐余驳神灭论又最不信吾华医药以为至诬妄乃躬获其效一旦而发余之墨守者二乃为诗颂胡司马且志余知天下之理之不广摄生穷理之士勿河汉斯言·其一
作者：曾广钧
朝代：清
体裁：七言律诗

成贷相兼任两行，摄生偶贷病随成。文忠世德曾医国，犹子殊材复擅名。池上得方虽髣髴，齐中为吏本廉平。比来徐令无人佞，我欲黄金铸子卿。
过江宁督署感晋阳君旧妆楼题印心书屋壁
作者：曾广钧
朝代：清

平吴事业埙篪逝，入洛春光佩黻齐。戟署已消龙虎气，妆楼旧是凤皇栖。坏墙忆远诗篇在，苔石烧香履迹迷。十四年来逢谷日，不忘分手小轩西。江月初低碧溪沈，绿钱春锁画堂深。依微灯影摇悲角，萧瑟风弦动玉琴。望远楼台初见雁，绕行庭树猛惊禽。清溪夜夜流呜咽，未抵人间长恨心。
过江宁督署感晋阳君旧妆楼题印心书屋壁·其一
作者：曾广钧
朝代：清

平吴事业埙篪逝，入洛春光佩黻齐。戟署已消龙虎气，妆楼旧是凤皇栖。坏墙忆远诗篇在，苔石烧香履迹迷。十四年来逢谷日，不忘分手小轩西。
过江宁督署感晋阳君旧妆楼题印心书屋壁·其二
作者：曾广钧
朝代：清

江月初低碧溪沈，绿钱春锁画堂深。依微灯影摇悲角，萧瑟风弦动玉琴。望远楼台初见雁，绕行庭树猛惊禽。清溪夜夜流呜咽，未抵人间长恨心。
近事杂感
作者：曾广钧
朝代：清

东瞻渤澥扶桑表，左股勾骊外患深。八部芬兰临鸭渌，一江舟楫逼鸡林。让王空自联民望，战士何尝有斗心。闻道变生虾岛后，至今犹贡乞和金。诸天世界尊龙象，今日山川孕豕蛇。南牧朱波窥藏地，西流黑水入恒沙。圣谟未许挑疆敌，贤劫居然到佛家。别有奇谋存属国，三年转粟赖褒斜。赤乌三匝绕披香，丙夜融风近柏梁。鲁叟不讥宣谢火，武皇终用越巫方。露台尚惜中人产，云物谁书大史祥。终是圣明能罪己，待看修省格庭桑。紫色虽熸芒砀气，绿林方轸杞天忧。虬髯谈笑窥全局，虎迹纵横走半球。始信埋轮非上策，由来曲突见深谋。尧河汤旱消灾沴，好解长刀买犊牛。
近事杂感·其一
作者：曾广钧
朝代：清

东瞻渤澥扶桑表，左股勾骊外患深。八部芬兰临鸭渌，一江舟楫逼鸡林。让王空自联民望，战士何尝有斗心。闻道变生虾岛后，至今犹贡乞和金。
近事杂感·其三
作者：曾广钧
朝代：清

赤乌三匝绕披香，丙夜融风近柏梁。鲁叟不讥宣谢火，武皇终用越巫方。露台尚惜中人产，云物谁书大史祥。终是圣明能罪己，待看修省格庭桑。
近事杂感·其二
作者：曾广钧
朝代：清

诸天世界尊龙象，今日山川孕豕蛇。南牧朱波窥藏地，西流黑水入恒沙。圣谟未许挑疆敌，贤劫居然到佛家。别有奇谋存属国，三年转粟赖褒斜。
近事杂感·其四
作者：曾广钧
朝代：清

紫色虽熸芒砀气，绿林方轸杞天忧。虬髯谈笑窥全局，虎迹纵横走半球。始信埋轮非上策，由来曲突见深谋。尧河汤旱消灾沴，好解长刀买犊牛。
连日筹小火轮船事起草数千言晤客数十辈自嘲兼示同人
作者：曾广钧
朝代：清

章甫文身俗各安，苏仙化鹤必遭弹。要令筚路蓝缕国，一骋褰裳濡足观。盲论烛槃同虱讼，人穿珠孔较蚁难。可怜伏案一蝉蜕，似为大官烹马肝。国武民权皆戏论，干戈不到乃金汤。必求黔首饶生计，莫厌胡雏满洛阳。大起工场销土货，力争传教许通商。祇今第一筹边策，非止关怀为梓桑。
连日筹小火轮船事起草数千言晤客数十辈自嘲兼示同人·其一
作者：曾广钧
朝代：清

章甫文身俗各安，苏仙化鹤必遭弹。要令筚路蓝缕国，一骋褰裳濡足观。盲论烛槃同虱讼，人穿珠孔较蚁难。可怜伏案一蝉蜕，似为大官烹马肝。
连日筹小火轮船事起草数千言晤客数十辈自嘲兼示同人·其二
作者：曾广钧
朝代：清

国武民权皆戏论，干戈不到乃金汤。必求黔首饶生计，莫厌胡雏满洛阳。大起工场销土货，力争传教许通商。祇今第一筹边策，非止关怀为梓桑。
送徐研芙典试四川
作者：曾广钧
朝代：清

鱼凫创国青天外，金马祠神绛节高。旧德文翁曾化俗，故人瞿鹊尚持牦。三年建礼欢娱并，连日东门饯送劳。同会霓裳尽高梱，羡君真梦赫连刀。经刊石室门前石，诗和琴台日暮琴。荐士当求周叔布，策边宜问异牟寻。去铭剑阁镌天络，行过江州买堕林。一舸樵风趁休沐，画眉人近若溪深。共道神京宦游地，谁知平子乐归田。芳兰服艾将同老，病木文虫各有天。似尔华年荆玉艳，照人奇采夜珠圆。平生自有茫茫感，不是青袍灞浐篇。
送徐研芙典试四川·其一
作者：曾广钧
朝代：清

鱼凫创国青天外，金马祠神绛节高。旧德文翁曾化俗，故人瞿鹊尚持牦。三年建礼欢娱并，连日东门饯送劳。同会霓裳尽高梱，羡君真梦赫连刀。
送徐研芙典试四川·其三
作者：曾广钧
朝代：清

共道神京宦游地，谁知平子乐归田。芳兰服艾将同老，病木文虫各有天。似尔华年荆玉艳，照人奇采夜珠圆。平生自有茫茫感，不是青袍灞浐篇。
送徐研芙典试四川·其二
作者：曾广钧
朝代：清

经刊石室门前石，诗和琴台日暮琴。荐士当求周叔布，策边宜问异牟寻。去铭剑阁镌天络，行过江州买堕林。一舸樵风趁休沐，画眉人近若溪深。
送慧公礼西岳
作者：曾广钧
朝代：清

秦关紫气接中原，玉井苕亭太华莲。亘古风烟通素浐，何人章奏达金天。弃繻未是空门事，好道应知宿世缘。记取同州麦桥店，数行淡墨署僧颠。
郭园公宴回文
作者：曾广钧
朝代：清

支筇短径小塘东，地胜清机息转蓬。羲燧纪年穷瀁莽，惠庄同意得玄通。移樽促影花窥镜，坐席容床石卧松。丝柳拂桥长共记，迟归每咏舞雩风。
醉题多景楼
作者：曾广钧
朝代：清

异地登临生百感，画栏飞雪醉红裙。九华山色杯中见，北固潮声枕上闻。亡国可怜山鸟帝，废台想像佛狸军。无端更起乡关恨，莫唱新声妾送君。
重到东馆余旧题桃符如新缦仙所种梅冲寒欲发惟碧桃为晴雪所封枝柯摧迸述以回文
作者：曾广钧
朝代：清

斜云碧院冷明蟾，绿萼寒香暗隔帘。霞散绮橑霜映镜，月侵芳树粉开奁。纱红霁景烘冰砚，笛紫流尘绕玳檐。誇胜綵笺春贴旧，花簪试冻玉豪纤。
重展晋阳君阡莲塘
作者：曾广钧
朝代：清

冢墓荒郊今几载，即论重到也三年。绝无魂梦来相顾，如此韶光独惘然。神女生来原是寄，侍儿犹有泪如泉。从知世上纷罗绮，不耐追思未是缘。
重游金山
作者：曾广钧
朝代：清

挺秀江南第一山，孤云回首梦魂閒。紫髯道士不相识，黄鹄仙人时往还。去日林亭莺燕换，旧题苔藓鹧鸪班。冥冥飘影烟江阔，胜迹归心去住难。
重过刘太保第
作者：曾广钧
朝代：清

太保生平惟爱客，戟门寥落旧人稀。立功宝剑蠹生匣，所御漆琴珠罥徽。海国频年轻汉使，沙洲诸郡绘灵衣。二难莫厌贫居寂，犹有清秋燕子飞。
阳朔舟中寄刘谷怀
作者：曾广钧
朝代：清

武慎勋名照百蛮，我来访古悼河山。桓文霸业埋芳草，景武功臣继将坛。纵酒须教三日醉，尝羹先遣两姑欢。雍门古调无人识，不遇钟期莫便弹。
陈程初军门六旬寿诗直雷文
作者：曾广钧
朝代：清

紫电青霜白虎幡，方舟湘上静惊澜。门施行马迎长毂，车夹鸣驺壮总干。十载荩勋酬黼衮，六旬华诞盛衣冠。元瑜为诵诗千首，自寿新篇属和难。此日玉鸠颐履步，少年珊翠夺花红。丝纶嘉绩三朝茂，草木知名万福同。司马兵书应简在，左车奇计达宸衷。中兴诸将多耆宿，百战何人第一功。
陈程初军门六旬寿诗直雷文·其一
作者：曾广钧
朝代：清

紫电青霜白虎幡，方舟湘上静惊澜。门施行马迎长毂，车夹鸣驺壮总干。十载荩勋酬黼衮，六旬华诞盛衣冠。元瑜为诵诗千首，自寿新篇属和难。
陈程初军门六旬寿诗直雷文·其二
作者：曾广钧
朝代：清

此日玉鸠颐履步，少年珊翠夺花红。丝纶嘉绩三朝茂，草木知名万福同。司马兵书应简在，左车奇计达宸衷。中兴诸将多耆宿，百战何人第一功。
陶然亭薄暮
作者：曾广钧
朝代：清

节序惊人不可留，网丝檐角见牵牛。寒砧和笛同清响，玉露兼风作素秋。京洛酒痕消短褶，关河幽梦落渔钩。雄心绮思成双遣，拼得红香委暮流。
雪花戊子嘉平月十六日两江节署分咏
作者：曾广钧
朝代：清

天女维摩费剪裁，飞琼弄玉蕊宫回。漫疑柳絮分明似，待过梅枝次第开。瑞报六花霏汉郡，春来千树忆轮台。仙云堕影看无限，却笑唐宫羯鼓催。峭寒帘幕冻云深，难得疏香入胆瓶。细散瑶葩欺皓月，乱黏琼蕊缀疏星。漫从众卉论姚魏，似与流光避尹邢。一样天寒飞艳质，绿华身世斗娉婷。
雪花戊子嘉平月十六日两江节署分咏·其一
作者：曾广钧
朝代：清

天女维摩费剪裁，飞琼弄玉蕊宫回。漫疑柳絮分明似，待过梅枝次第开。瑞报六花霏汉郡，春来千树忆轮台。仙云堕影看无限，却笑唐宫羯鼓催。
雪花戊子嘉平月十六日两江节署分咏·其二
作者：曾广钧
朝代：清

峭寒帘幕冻云深，难得疏香入胆瓶。细散瑶葩欺皓月，乱黏琼蕊缀疏星。漫从众卉论姚魏，似与流光避尹邢。一样天寒飞艳质，绿华身世斗娉婷。
题人散发扁舟图
作者：曾广钧
朝代：清

雨后龙眠入画图，风前鳞影乱层湖。青钱沽酒携鱼婢，绿笠掀云课橘奴。照向篙心蛾易敛，梦回枕角麝全枯。荻花风起秋霜重，也逐游丝上鬓无。
题夏康侯芙蓉山房诗集
作者：曾广钧
朝代：清

十二芙蓉名士集，十三杨柳女儿妆。新词纪事应回首，旧梦怀人各断肠。冻海任留泥爪雪，冰天莫忆马蹄霜。沪滨万里婵娟月，不照欢筵照别觞。
题廖笙陔珠泉诗集
作者：曾广钧
朝代：清

廿年离合久风萍，丝柳于人眼更青。江靡待时呈的历，方流如句想娉婷。谢庭爱女争春雪，荀里贤郎聚德星。前席义宁同抵掌，多君英气未飘零。
题李邺侯读书台壁
作者：曾广钧
朝代：清

灵武旌旗靖狄尘，转旋天地正三辰。十年厄运持衡宰，一代中兴调护人。宝镜八铢愁上马，鸡竿五木禁呼春。悬知紫殿养梨日，不及朱陵作外臣。
题杨石泉宫保昌浚奏议诗集造像后
作者：曾广钧
朝代：清

罗山底子谁耆宿，近古宏农一尚书。遗像清高见英采，文章燀赫照威弧。沅湘光气腾珠牒，淮海家声授宝符。名遂身归非佚老，宗臣忧国比三闾。我昔少年亲杖履，黄金白璧赏歌诗。为言龙虎无疲困，道在鸢鱼求本师。尔日风流犹旦暮，当时襟抱已天涯。出门一望成今古，清瀔前横何所之。回首靴刀渡若耶，弓衣绣句笔生花。洗旗闽雨催前骑，削简秦霜满后车。钟鼎新铭朱鸟宿，风云长护赤城霞。青编不朽丹心苦，愿托成书慰九遐。
题杨石泉宫保昌浚奏议诗集造像后·其一
作者：曾广钧
朝代：清

罗山底子谁耆宿，近古宏农一尚书。遗像清高见英采，文章燀赫照威弧。沅湘光气腾珠牒，淮海家声授宝符。名遂身归非佚老，宗臣忧国比三闾。
题杨石泉宫保昌浚奏议诗集造像后·其三
作者：曾广钧
朝代：清

回首靴刀渡若耶，弓衣绣句笔生花。洗旗闽雨催前骑，削简秦霜满后车。钟鼎新铭朱鸟宿，风云长护赤城霞。青编不朽丹心苦，愿托成书慰九遐。
题杨石泉宫保昌浚奏议诗集造像后·其二
作者：曾广钧
朝代：清

我昔少年亲杖履，黄金白璧赏歌诗。为言龙虎无疲困，道在鸢鱼求本师。尔日风流犹旦暮，当时襟抱已天涯。出门一望成今古，清瀔前横何所之。
题王定安鼎丞塞垣集
作者：曾广钧
朝代：清

紫台环佩三千里，白首关河百一诗。岂有周侯衰凤德，故知正则自蛾眉。出门西笑轻秦缶，投璧南征忆晋祠。首望山高资绕郭，话归为我摘辛夷。时局真成强弩末，惊才喜遇大刀头。阴符有注传银鹿，厌胜无方奠石牛。八部天龙持绮忏，九歌山鬼缉兰愁。纵横捭阖非长计，要酹蚩尤战五洲。
题王定安鼎丞塞垣集·其一
作者：曾广钧
朝代：清

紫台环佩三千里，白首关河百一诗。岂有周侯衰凤德，故知正则自蛾眉。出门西笑轻秦缶，投璧南征忆晋祠。首望山高资绕郭，话归为我摘辛夷。
题王定安鼎丞塞垣集·其二
作者：曾广钧
朝代：清

时局真成强弩末，惊才喜遇大刀头。阴符有注传银鹿，厌胜无方奠石牛。八部天龙持绮忏，九歌山鬼缉兰愁。纵横捭阖非长计，要酹蚩尤战五洲。
题龚怀西蘧庄第一图
作者：曾广钧
朝代：清

皖公山色过江来，先到君家尔雅台。怀古兹邦擅名胜，寥天一砺得安排。前朝烟荻金箫月，六代江山铁笛梅。庾信生平小园赋，不劳花唤鸟催回。风云淡泊无奇气，天造盘桓此草堂。鲁颂夫妻宜燕喜，荀郎金玉况龙骧。秦人身世桃花岸，谢客诗情华子冈。一事多君辟风气，拔茶先种二千桑。入洛华年制文赋，游梁先价动群公。玉堂鹤立无凡羽，珠海龙威有宿聪。宝佩春翔红药雨，锦题香袭素兰风。犹言不称词人意，回首东山愁暮松。
题龚怀西蘧庄第一图·其一
作者：曾广钧
朝代：清

皖公山色过江来，先到君家尔雅台。怀古兹邦擅名胜，寥天一砺得安排。前朝烟荻金箫月，六代江山铁笛梅。庾信生平小园赋，不劳花唤鸟催回。
题龚怀西蘧庄第一图·其三
作者：曾广钧
朝代：清

入洛华年制文赋，游梁先价动群公。玉堂鹤立无凡羽，珠海龙威有宿聪。宝佩春翔红药雨，锦题香袭素兰风。犹言不称词人意，回首东山愁暮松。
题龚怀西蘧庄第一图·其二
作者：曾广钧
朝代：清

风云淡泊无奇气，天造盘桓此草堂。鲁颂夫妻宜燕喜，荀郎金玉况龙骧。秦人身世桃花岸，谢客诗情华子冈。一事多君辟风气，拔茶先种二千桑。
驱车入东便门
作者：曾广钧
朝代：清

祖帐东郊旧客星，劫馀风景太伶俜。承平鸡犬留遗少，衢路乌鸢啄食腥。禾黍甚穰人甚瘠，茱萸非醉我非醒。合留凋壤供宸览，莫骋涂髹误在庭。
齐河题壁
作者：曾广钧
朝代：清

岱顶人归小九州，马前晴色鹊华秋。穿山古驿兼愁断，到海长河破晓流。辩士文章恢赤县，女郎风雨避青邱。羁吟莫认还乡路，明日车尘过白沟。
挽郭嵩焘联
作者：曾广铭
朝代：清
体裁：联

嗣姚惜抱以为古文，博大闳深，死后谁编一品集？与先太傅同扶世难，左提右挈，生天应话中兴年。
挽张之洞联
作者：曾广镕
朝代：清
体裁：联

九重涕泪伤心膂；万古云霄一羽毛。
一丛花
作者：曾廉
朝代：清

一窗紫翠剪玻璃。天气正晴曦。回廊小阁人如画，行还坐、花影参差。比似苏台，风光尽好，惟是欠西施。中亭绿酒又盈卮。说饼有良师。水晶帘动微风起，看双燕、下上高枝。谁道一年，春光九十，又过海棠时。
一丛花·塘畔
作者：曾廉
朝代：清

微闻步屧响长廊。挟瑟更笙簧。吴娘暮雨萧萧曲，冶歌好、转更凄凉。小立徘徊，何人倚伴，衫袖一时香。胜游莫说碧鸡坊。疏柳绿成行。截湖小艇横帆去，待清晓、露上荷塘。塘畔小楼，菜羹蒸饼，不道似维扬。
一丛花·放船
作者：曾廉
朝代：清

平生不爱说貂蝉。疏懒酒家眠。世上富贵应无分，欲箕颍、更待何年。和靖不能，下棋挑粪，赁个钓鱼船。一钩便得缩头鳊。休说我无钱。将鱼换酒携归去，荻花里、袅袅茶烟。茶罢酒醒，看船到了，前面画桥边。
一丛花·江南
作者：曾廉
朝代：清

一声晓唱杏花担。宝镜正开函。水如碧玉山如黛，这风景、只有江南。六代风流，不言金粉，此味少人谙。篾篷小艇破晴蓝。嘉客可清谈。诗筒茗椀高僧伴，白司马、仍是青衫。何处清歌，发声袅袅，恍惚旧何戡。
一丛花·江南
作者：曾廉
朝代：清
体裁：词

一声晓唱杏花担。宝镜正开函。水如碧玉山如黛，这风景、只有江南。六代风流，不言金粉，此味少人谙。篾篷小艇破晴蓝。嘉客可清谈。诗筒茗碗高僧伴，白司马、仍是青衫。何处清歌，发声袅袅，恍惚旧何戡。
一丛花·看秧
作者：曾廉
朝代：清

青山垂尽是江乡。风景似钱唐。烟波澹荡摇空碧，画桥转、一带垂杨。绣壤鳞塍，烧葵煮笋，处处饷耕忙。占城早稻欲移秧。疏雨对斜阳。游人便欲将船去，好芳绪、幽草茫茫。天气乍晴，抛残绣袄，只著薄罗裳。
一剪梅·怀人
作者：曾廉
朝代：清

宝带桥头画角催。只送春回。未见人回。茜窗谁与倒金罍。红蕊花开。白芍花开。云树葱葱拥石台。朝也徘徊。暮也徘徊。中庭寂寞长青苔。青鸟迟来。锦字迟来。
一剪梅·春夜
作者：曾廉
朝代：清

鹦鹉连呼月正圆。春色年年。春酒年年。茜纱窗下拨鹍弦。枝上花鲜。髻上花鲜。欹枕声声听杜鹃。思欲成眠。越不成眠。起看又是晓霞天。红了东边。黄了西边。
一萼红·获鹿驿馆逢藏僧
作者：曾廉
朝代：清

忽凉秋。正垂杨驿馆，鸿爪两淹留。关塞烽烟，乾坤劫数，纵逢活佛还愁。夕阳晚、一帘山影，山断处、辇路在云州。无限心情，兰因絮果，语断难收。又见呼卑勒罕，几回寻春梦，宝界重游。石上精魂，生前明月，依稀楚楚蜉蝣。凭投赠、名香异枣，与世閒、一例作赓酬。只是天涯野老，不少离忧。
一萼红·题三峡放舟图
作者：曾廉
朝代：清

倚斜阳。望黄牛白马，天际正微茫。疏林古木，寒烟蔓草，南去极潇湘。更谁知、三朝三暮，向黄牛、滩畔数回翔。石峭舟轻，万重山影，晓月苍苍。见说高唐好梦，尽行云行雨，忙了襄王。脸泛朝霞，眸凝秋水，衣襟又兰芳。猛回首、巫峰十二，独神女、灵气倍凄怆。一样罗浮翠羽，记载荒唐。
丁香结
作者：曾廉
朝代：清

六代江山，五原沙草，曾昔日经行处。记维扬、佳胜又北扈。汾水秋风箫鼓。廿年春梦散，空赢得、满襟泪雨。何堪湘上，庭树烟蔼，愁人对诉。听数。七十七龄，踏遍软红尘土。载月吴船，嘶风并马，旧游无侣。惟有酣酒兴在，犹足千斛■。天涯还怅望，莫问将军射虎。
丁香结·怀古
作者：曾廉
朝代：清

千古英雄，娶妻游宦，心艳镜台车骑。只南阳、雄雌王气在。万事天教如意。几年刚卯罢，也占了、鳆鱼一味。空随威斗，须臾血染，渐台池水。切记。白水真人，夜斩石人横坠。十国狂徒，五湖痴长，且休虚觊。瞻望元侯遗庙，嘉树含烟翠。南都曾有赋，郁郁珂乡成里。
临江仙·寄左全志
作者：曾廉
朝代：清

山抹微云佳女婿，词华六代余声。碧湘宫外夕阳明。湘流波万叠，风静暂时平。文彩风流能割据，纷纷俗子皆惊。等閒浑道得浮名。红莲心苦处，坐看白荷生。
临江仙·春寒
作者：曾廉
朝代：清

准拟春来开大瓮，闭门空复咨嗟。天晴几日不开花。明朝还复雨，碧藓上窗纱。笋箯石林山下过，菜畦中有人家。便思扶杖乞烹茶。有人徐出应，娇小似吴娃。
临江仙·赠惜惜
作者：曾廉
朝代：清

有个佳人名惜惜，家临湖上仙洲。悔教夫婿觅封侯。三年曾有约，去去莫句留。一桁虾须帘影动，十二打上帘钩。鸳鸯戏水乍沈浮。低头凝望处，面赤又抬头。
临江仙·野渡
作者：曾廉
朝代：清

寻得草绳维野渡，垂杨下有人家。江头碧草映红霞。雨余还复雨，落尽碧桃花。犹记昔年临此日，小帆挂上还斜。东风一夜阁平沙。扬州江店好，俊味足鱼虾。
临江仙·闻周采臣观察滇南遗迹
作者：曾廉
朝代：清

记得东华同下马，红墙三道门开。而今桥上起苍苔。当年簪笔处，此际少人来。闻道滇南旌旆去，回头天上楼台。觚棱晓日紫烟佳。韦丹观察使，遗爱在天涯。
入塞·夜待
作者：曾廉
朝代：清

打三更。正西风、铁马鸣。怅高楼悄悄，独自倚银屏。眠不成。坐不成。窗前依依问绿鹦。说等他、鸡唱一声。此时谁与共凄清。花有情。月有情。
入塞·调簧
作者：曾廉
朝代：清

好时光。正晴温、只薄妆。向海棠花下，凝立自调簧。花也香。鬓也香。悄悄沿花过画廊。猛抬头、浑欲断肠。背人屏后酒盈觞。春正长。梦正长。
入塞·金风
作者：曾廉
朝代：清

好秋天。柳枝头、听晚蝉。乍金风一夜，冷到画屏前。人不眠。鹤不眠。求张名琴不上弦。尽清清、销过几年。一垆沈水对婵娟。诗也仙。酒也仙。
八声甘州·寄女儿
作者：曾廉
朝代：清

烧香人、拜烂了蒲团，不如问心田。看医方万卷，融然一喜，百病都捐。不用思量旧事，东惹又西牵。若果消心火，自少魔缠。你父亲年虽老，新病瘳酒饭，都胜从前。你母亲头腹，也好过当年。我是神仙无思虑，你也应、学我作神仙。从兹后，应知道，有个苍天。
减字木兰花·别恨
作者：曾廉
朝代：清

飞花万点。别恨盈盈堪靧脸。莫待多钱。难把黄金买少年。月帆风引。未必江头潮信准。深劝加餐。春水双鱼也不难。
减字木兰花·寄远
作者：曾廉
朝代：清

鲜红点点。春雨偏将桃杏染。莫上楼头。花拂阑干总是愁。寄声问讯。正是花时方候信。便不言归。回首也应泪湿衣。
减字木兰花·戏咏
作者：曾廉
朝代：清

生来宏硕。识字劣能欺项籍。求见何劳。借问君家有凤毛。销金帐里。雪夜羊羔无限美。怒向良工。闪烁金睛是大虫。
减字木兰花·戏题
作者：曾廉
朝代：清

鹤楼玉笛。吹得白头能再黑。且耐新寒。亲与霓裳仙子看。红裙莫笑。老丑当时原美少。无限轻松。閒与儿童捉草虫。
减字木兰花·春怀
作者：曾廉
朝代：清

东风犹冻。暗忆窗前前夜梦。有甚心情。人与孤灯等到明。几年磨折。衷曲拚将倾桶说。莫便风狂。共坐徐容细较量。
减字木兰花·有赠
作者：曾廉
朝代：清

瑶筝试歇。且教促膝尽情说。略似陈湘。十五有余淡淡妆。湘熊斐几。不信为卿今日死。袅袅清歌。又惹桓伊唤奈何。
减字木兰花·有赠
作者：曾廉
朝代：清

酒人诗客。当日风流称作伯。寂寞寒蝉。断砚乾毫老郑虔。须眉半皓。少日也能歌栲栳。如玉人来。当作花儿照酒杯。
减字木兰花·李帝庙
作者：曾廉
朝代：清

人閒天上。春去落花无处访。莫入王宫。好个词人一代雄。大名小令。金屑琵琶清夜听。丹雘模糊。寂寞青溪伴小姑。
减字木兰花·柳枝
作者：曾廉
朝代：清

生何妩媚。一夜西风人便悴。帘外秋蒹。羞看鸳鸯不卷帘。莫工眉语。窗下侍儿偷眼觑。记取残诗。莫待无花空折枝。
减字木兰花·相思
作者：曾廉
朝代：清

山鸣泉喷。未抵春闺心曲恨。莫太惺忪。一阵东风花褪红。鸭炉香冷。只索床前佯不省。亲切银釭。照我通宵坐竹窗。
凤凰台上忆吹箫
作者：曾廉
朝代：清

三百年前，楼头曾是，嘉宾玉箸金盘。想镇日、当歌对酒，多少宽閒。共道承平日久，兵警浅、随意追欢。拚沈醉、忽报君王，已上煤山。勃脐饼和糟鸭，尽京洛人家，艳说熊蹯。怎又见、白莲劫火，飞上雕阑。一霎惊回断梦，欢会处、秋草邱樊。心灰尽，梦也不到邯郸。
凤凰台上忆吹箫·东洲听雨
作者：曾廉
朝代：清

香篆方摇，灯花未落，沈沈院落重扃。藤枕上、朦胧思睡，凉意微生。正欲仙人馆去，才一霎、幽梦惊醒。谁知得、此是雨来，风起江鸣。中庭十寻古树，当长夏浓阴，早作秋声。人静也、城头打鼓，已到残更。再也成眠不著，张却眼、便到西清。苍烟外，山影正是蓬瀛。
凤凰台上忆吹箫·有待
作者：曾廉
朝代：清

湖上碧莲，江南红豆，房栊几度沈吟。曲槛外、一双胡蝶，飞过花阴。试问玉潭千尺，比个人、谁更情深。貂裘去、阶上绿苔，直到于今。莫夸千秋韵事，除司马重来，能托琴心。只镇日、珠帘半掩，不见青禽。独自妆台小倚，云满鬓、未上琼簪。若能得，锦字胜似黄金。
凤凰台上忆吹箫·有感
作者：曾廉
朝代：清

江上清风，山閒明月，古今一样清游。独横槊、临江酾酒，豪气千秋。倏忽乌飞兔走，又荒屿、雨散云收。空怅望、万顷绿波，数点閒鸥。不知白莲白未，有词客挥毫，玉笥蘋洲。试与听、水龙逸调，唱彻珠喉。泪尽江沱遗恨，天低处、袅袅渔讴。谁还问，当日胜侣名流。
凤凰台上忆吹箫·棣园夜宴
作者：曾廉
朝代：清

堆石为台，穿云作洞，维扬景物称雄。问几见、书窗曲槛，栴木房栊。流水桥梁几处，寒林里、浅碧溶溶。还千尺、石笋数茎，撑汉嵌空。不图暮秋月夜，有词人逸致，绿蚁千钟。正看取、氍毹妙舞，玉漏丁东。只是明年何处，黄冈客、莫怅飘蓬。都应记，一树细叶青枫。
凤凰台上忆吹箫·狮子山置酒
作者：曾廉
朝代：清

钟阜山前，石头城上，振衣一望神州。想煮酒、英雄余论，不数符谋。毕竟江东定霸，又俄顷、王气全收。今昔事、付与大江，天际长流。惊心一邱狐貉，谁真个鸳班，将相王侯。只伐荻、寄奴往矣，烟锁荒洲。渺渺佳人天末，空惆怅、相见无由。凭栏处，山影隔断层楼。
凤凰台上忆吹箫·青溪小院题壁
作者：曾廉
朝代：清

杨柳楼台，梧桐庭院，洞天不似人閒。除非是、瑶台仙子，合倚疏阑。何处翩翩侠少，安排了、玉盏金盘。银屏上、搭起画裙，便是蓬山。几人转丹换骨，得高举凌风，上列仙班。叹十载、琵琶俗手，莫把琴弹。输与渔郎缘分，桃花里、流水潺潺。谁知道，方丈仍在人寰。
千秋岁·小金山
作者：曾廉
朝代：清

縠纹几顷。合付渔蓑领。屋水贴，阑波打。地惊洲渚壮，汊认江湖迥。盘柳转，高高亭子金山顶。镇日湘帘静。冷兴无任省。山水窟，神仙境。谁溅莲羽扇，风逐瓜皮艇。人过处，凝眸只道荷花影。
千秋岁·笑赠
作者：曾廉
朝代：清

天然婀娜。正鼓潇湘舵。一笑孽，三生果。不须文锦幰，自启银屏锁。疑幻梦，空中一朵仙云堕。傲兀从前左。放诞如今可。对镜看，横琴坐。娇容莲步涩，醉态梨涡媠。如意事，西施载上鸱夷舸。
千秋岁·访旧
作者：曾廉
朝代：清

画堂丹楯。斜日依鸱吻。帘影断，衣香尽。窗遮春草暗，径绕游丝紧。花落去，消残彩蝶通身粉。旧院空余恨。碧水春痕褪。桥槛上，生芝菌。几重罗幔隔，一幅晶屏近。人在否，城南杜牧休重问。
南乡子·剪荷
作者：曾廉
朝代：清

烟水满池塘。宛有佳人晒翠裳。姣少衰迟俄顷事，思量。难得花香叶又香。白露剪残黄。百子池边向靓妆。却恨秋风团扇冷，郎当。每替扬雄覆酱堈。
南乡子·春寒
作者：曾廉
朝代：清

花影漾重重。锦被春寒未觉松。更漏犹长人不寐，丁东。檐马声嘶一夜风。胡蝶入帘栊。梦醒知在画帏中。枕上诗成时自诵，玲珑。日射纱窗四面红。
南乡子·玉漏
作者：曾廉
朝代：清

独酌亦何妨。五夜秋来玉漏长。月上纱窗人未寝，丁当。环佩微闻响画廊。握手怪冰凉。瘦损蛮腰减晚妆。十锦屏风兰麝透，仓皇。人影依稀过粉墙。
南乡子·醉态
作者：曾廉
朝代：清

何处见烟螺。十顷花香尽芰荷。罗袜无尘纤步到，凌波。正是云绡出绛河。妙处在梨涡。醉后宫商信口哦。娇惰倩人扶不住，婆娑。不待清歌唤奈何。
南柯子·戏题
作者：曾廉
朝代：清
体裁：词

越女凉风喜，吴娘暮雨愁。便将菱角作鸡头。同是江湖一派要相调。黑毡充贵少，缟袂备歌喉。短衣匹马不公侯。莫道楚人从昔是猕猴。
南柯子·秦淮
作者：曾廉
朝代：清

六代繁华尽，三吴汗漫游。澹烟轻粉几家楼。都付板桥旧院作閒愁。旧院今何在，秦淮只自流。乌衣巷口晚横舟。说是昔日佳胜且句留。
南柯子·酒家
作者：曾廉
朝代：清

牛背无腔笛，人丛却手琶。东风垂柳几行斜。柳外青帘卖酒是谁家。熙载风情惯，元忠兴致加。不看秋水复南华。只要人儿进酒艳如花。
卜算子·修门
作者：曾廉
朝代：清

露白草多黄，倚槛排孤闷。咫尺修门绕紫烟，日远长安近。永日一蝉吟，深院稀来问。独有美人掩画屏，盼断江鱼信。
卜算子·怀远
作者：曾廉
朝代：清

少小字明珠，真个明珠比。宝月团栾照绮窗，见了团圞喜。夜梦到辽西，今日晴慵起。报道桃花已早开，偏个人千里。
卜算子·晓妆
作者：曾廉
朝代：清

薇露乍开瓶，脱钏银盆戏。昨夜床头末丽香，清梦知何味。对镜笑还言，此会胭脂贵。妆罢檀郎试一看，脸粉敷匀未。
卜算子·村味
作者：曾廉
朝代：清

因甚不躬耕，缺了黄牛价。有约寻春奈熟泥，借个牛儿跨。入室亦光明，初盖新茅舍。村味从来未及尝，椒拌新养鲊。
卜算子·梦醒
作者：曾廉
朝代：清

月上谓天明，梦醒知何处。惟有幽蝉四五声，紧对愁人语。乍见即丁宁，未便心相许。天气如今是早秋，坐待消残暑。
卜算子·消息
作者：曾廉
朝代：清

空谷少人来，径断茅庐仄。惟有海棠冒雨开，脉脉情相得。曾说雁传书，雁到无消息。独坐寒窗不肯明，灯穗红还黑。
卜算子·瀛洲
作者：曾廉
朝代：清

树下起精庐，恰住人三两。添个檐閒燕子来，时落芹泥响。吹不尽春愁，辄被东风诳。一夜寒衾梦不成，天上瀛洲想。
卜算子·牧人
作者：曾廉
朝代：清

衰草正斜阳，要背霜风打。睄个山弯煖处眠，相对人牛暝。爱静独归迟，此意苍松省。好月徘徊不上来，一简新诗请。
卜算子·青霄
作者：曾廉
朝代：清

无路上青霄，空际垂修绠。四扇天门荡荡开，梦到惊旋醒。未及授衣时，老鹤宵来警。玉宇琼楼怪早寒，瘦尽梧桐影。
卜算子·马褂
作者：曾廉
朝代：清

马上旧征衣，昔人行宫去。十载重开旧笥看，点点黄梅雨。梅点复虫痕，莫笑如今窭。曾是灵霄见过来，那与缁尘语。
多丽·芒种
作者：曾廉
朝代：清

笑先生。懒云妨了躬耕。正东轩、招宾置酒，荼蘼只有空棚。上林莺、不知何处，中原鹿、甚事干卿。衰叟龙钟，扶人倚杖，不登泰岱望蓬瀛。问江上、羊裘垂钓，可是为浮名。只赢得、几间茅屋，一卷茶经。更萧萧、诸僮散去，有人来叩柴荆。藤萝深、蓬蓬院落，鸣鸟语、款款窗棂。三日开晴，雨宵听雨，最宜人、暄浅更寒轻。是豆子、青黄时候，晴雨恰均平。年时好、莫愁无粟，那管屯兵。
如梦里
作者：曾廉
朝代：清

向晚巡檐閒步。檐下梨花满树。正是爱清阴，明月窥人不去。匆遽。匆遽。花事一年春暮。
如梦里
作者：曾廉
朝代：清

宝塔登来一望。眼见四方雪亮。凭护法何人，我佛只言三藏。无恙。无恙。默默消除魔障。
如梦里
作者：曾廉
朝代：清

忽见一番整理。不是寻常眉黛。才出画堂来，转盼珠帘垂地。切记。切记。鹦鹉窗前未睡。
如梦里·有见
作者：曾廉
朝代：清

几度閒凭丹楯。庭院东风忒紧。回首正依依，忽又一时小忿。瘦损。瘦损。愁见纤纤玉笋。
如梦里·请佛
作者：曾廉
朝代：清

几个鼠儿消乏。打东打西杂遝。才熄了神灯，又复啮残僧衲。无法。无法。拜佛且安宝塔。
定风波·即席
作者：曾廉
朝代：清

阶下泉声逼酒寒。杨梅红透水精盘。传杯三五纤纤手。虽久。月明犹在搭衣竿。钟鼓楼前量刻漏。挥袖。人生何处不邯郸。莫待黄粱春梦醒。佳境。离离花影满阑干。
定风波·宴李氏宅
作者：曾廉
朝代：清
体裁：词

卷石为山斗水池。俨然湖上绿沦漪。昨夜吹箫声满院。相见。生绡如雪照花枝。荷叶苞羞持劝客。殽核。半红频果酒盈卮。雅会乘今宜笑乐。惊咢。西风又是授衣时。
定风波·寄乔一乔二
作者：曾廉
朝代：清

当日人呼大小乔。只今鬓发日飘萧。我亦石桥年少者。奔马。不知平地与云霄。相去东西才百里。何事。天涯涕泪一身遥。老病人扶难再拜。何害。如今一醉万愁消。
定风波·寄何五
作者：曾廉
朝代：清

绮席金盘脍鲤鱼。绣帘朱槛玉人居。满院繁花红又紫。只是。风光不称白髭须。却笑元龙豪气在。狂态。每来花下得踟蹰。与子更横江海去。佳处。月明楼阁在空虚。
定风波·寄谢五
作者：曾廉
朝代：清

丛石孤桥屋似艭。蔗园风物亚邗江。夹路青青书带草。刚好。诗人终日倚书窗。四十六年同作赋。人诩。六朝体格韵琤瑽。岂料如今俱白首。惟有。春来幽兴在兰茳。
定风波·寻春
作者：曾廉
朝代：清

玉勒寻春日欲斜。山围江郭水平沙。好著丹青图画取。去去。绿杨深处是苏家。行到垂杨逢绣阁。寂寞。美人东渡掩窗纱。帘下侍儿新打扮。试看。越中生女尽如花。
定风波·小集十刹海酒楼
作者：曾廉
朝代：清

十刹层楼俯镜奁。座中宾客朔南兼。莲花四月开何早。刚好。香风冉冉透湘帘。劝酒人来年二八。怜杀。揭帘如玉手纤纤。共道市坊烧鸭美。松齿。一盘葱本医微甜。
定风波·小鬟
作者：曾廉
朝代：清

不待闻歌唤奈何。水精帘子是银河。帘子打开垂首立。情急。今朝无黛点双蛾。碧玉小家能大雅。窗下。不加脂粉媚情多。袅袅花枝禅意在。须戴。何妨一笑见维摩。
定风波·忆章曼仙
作者：曾廉
朝代：清

夜宴秦淮酒易酣。翰林清致似刘惔。自从别后无消息。长忆。执杯人比杏花憨。二十三年何足数。居处。乌衣巷口柳毵毵。庾信小园河渭上。惆怅。挥毫总是说江南。
定风波·秋集莫愁湖
作者：曾廉
朝代：清

湖上桃枝带柳条。春来客子尽魂销。箫管画船明月夜。上下。清虚天里打兰桡。又是题糕重九节。清绝。钟山倒影倚青霄。更与佳人携手看。无限。雨荷风叶共萧萧。
定风波·虞美人
作者：曾廉
朝代：清

家世千年赵上卿。晚春丽质照人明。西楚雄王如怒虎。媚妩。多情抵死惜倾城。李代桃僵原恨事。子细。芙蓉贻累及娉婷。岁岁年年能善舞。无数。黄鹂枝上叶歌声。
定风波·问柳轩小饮
作者：曾廉
朝代：清

朱雀桥边野草花。秦淮浊水不关沙。问柳轩前寻美酒。翘首。窗棂四面尽红纱。本是六朝金粉地。何意。垂鞭不见五云车。洞口桃花含笑处。无语。绿杨过去两三家。
定风波·青溪小饮
作者：曾廉
朝代：清

玉槛银屏曲径通。芳春收得入帘栊。云在妆台山在镜。探听。杏花消息雨声中。九十韶光疑是梦。春冻。街头已见卖花红。拚与插花人一醉。留意。到头无计奈春风。
少年游·忆蒋述亭
作者：曾廉
朝代：清

人生须是少年游。玉立足风流。万言倚待，又能拔剑，啸傲小沧洲。谁知识字将人误，若灶下、早封侯。莽莽天风，驾舟黑海，何不便归休。
少年游·怀李公孙晓村
作者：曾廉
朝代：清

人生须是少年游。佳梦话琼楼。公孙潇洒，临风玉树，照彻大江秋。阑干又看娟娟月，正绣箔、挂银钩。何处吹箫，玉人袅袅，二十四桥头。
少年游·本意，用东坡体赠欧阳盐副子衡
作者：曾廉
朝代：清

人生须是少年游。佳气满皇州。从教卫玠，万人看杀，也是剧风流。浙中副使朝天子，有骏马、更轻裘。公子翩翩，据鞍顾盼，何用羡公侯。
少年游·赠夏编修午彝
作者：曾廉
朝代：清

人生须是少年游。韵事话瀛洲。青春天气，丛丛宫树，掩映禁城楼。郎君及第宫袍丽，响玉佩、近螭头。走马天街，珠香翠暖，十里上银钩。
少年游·赠章庶常曼仙
作者：曾廉
朝代：清

人生须是少年游。绣阁喜凝眸。翩翩夫婿，宫袍烂漫，谁更觅封侯。秦淮河上宵开宴，有玉手、进金瓯。罗绮丛中，笙歌队里，争拜锦缠头。
归国谣
作者：曾廉
朝代：清

嫦娥苦。只因失却吴刚斧。昔年仙桂今丛楚。要得嫦娥消云雾。天狗舞。待看明月当三五。
归国谣
作者：曾廉
朝代：清

閒延伫。天狗猖狂来复去。嫦娥终古长天宇。天家自有天家度。起沈锢。只要嫦娥传尺素。
归国谣·嫦娥
作者：曾廉
朝代：清

真失措。月宫巧把嫦娥锢。行人不见眼前路。嫦娥常在广寒府。清光吐。只消收得吴刚斧。
忆王孙·插花
作者：曾廉
朝代：清

髻盘如月圆而匾。西日晚、浓妆应免。插花原是惜花人，莫草率、贪多剪。黄梅时节炎光浅。翻宝笥、碧罗徐展。明蟾有意照人来，把小阁、珠帘卷。
忆王孙·春晓
作者：曾廉
朝代：清

侵晓为春开绣户。人面上、微喷烟雨。桃花生恐早飞红，故不肯、轻轻吐。有人酣睡慵如许。缠锦被、不知天曙。竹鸡只管紧催春，偏咭咭、窗前语。
念奴娇·五代
作者：曾廉
朝代：清

百年藩镇，叹河朔杀气，沈沈如墨。裴相元戎收不到，幽蓟祖宗疆域。无赖朱三，清狂亚子，更与分南北。五朝遗事，有何经国长策。就说杨李南唐，江山雄丽，有词人生色。天堑横空船胜马，百战孙吴雄国。点检黄袍，顿清卧榻，天意真难测。兴亡些子，试追寻堕驴客。
念奴娇·圩上小楼
作者：曾廉
朝代：清

小楼三尺，那能消、一夜疏星明月。为待可人新洗盏，呼取脍鱼炰鳖。何处箫声，抑扬高下，浏亮中还咽。幽情无限，何人对与閒说。不信万里长江，周郎过后，寂寂无人杰。赤壁山前孤棹去，千载波摧苔啮。凭吊秋风，石矶寒木，无任肝肠热。除非仙子，忘情人世生灭。
念奴娇·延和宫
作者：曾廉
朝代：清

勒碑何益，愿生生世世，为无情物。薄命红颜长敛恨，赢得刻心镌骨。千载钟山，雕青画翠，长作埋花窟。孤怀渺渺，惟应长跽号佛。谁说铁树宫前，维扬胜迹，数吴王勋伐。食肉几年成割据，未及孙谋贻厥。悽恻霸图，江淮千里，寂寂风云歇。芳仪一曲，惨堕山北明月。
念奴娇·拜元世祖像
作者：曾廉
朝代：清

天无南北，凭雄姿开过，辽金时地。朔雪炎风同万里，乃捏骨嵬天外。驾驭英雄，君王神武，多少干城寄。雪髯重颔，由来天寿无既。今日驱马都门，高梁河在，呜咽桥头水。琼岛春风花落尽，移了当年歌吹。休怪初明，通天台上，表奏还垂泪。却非髡侣，能为开国书记。
念奴娇·棣园石台置酒望康山
作者：曾廉
朝代：清

绿杨城郭，问风吹雨打，康山何处。七子才名高海岳，援手庆阳论锢。拚弃人閒，醉眠花底，供养多丰嫭。也应黄榜，库储三百腰鼓。莫道天上飘零，京华冠盖，省识朝来露。七十长安头白妓，犹按康王词谱。试与凭栏，周旋嵇阮，谁是黄垆伍。石台尊酒，杯杯浇武功土。
念奴娇·汉阳
作者：曾廉
朝代：清

登高望远，问何人错铸，九州精铁。江汉从来雄要地，应付当时豪杰。未识董龙，是何鸡狗，那与评优劣。消除尘秽，一轮山上明月。不道鼓吏高声，悲凉慷慨，洒尽英雄血。试与寻漳台歌吹，早已花枝攀折。莫费江东，才人凭吊，更使豪肠裂。洲边鹦鹉，如何商略回说。
念奴娇·江总宅吊古
作者：曾廉
朝代：清

金陵王气，只全归、六代东南词客。江令才华真绝世，剩有青溪遗宅。烟火人家，鳞鳞一片，问讯风流伯。黄奴高兴，佳人拚绿倾国。谁料天地榛芜，江南花草，人物空千百。璧月琼花春寂寞，燕子飞来柴栅。朱雀桥横，乌衣巷迥，流水长萧瑟。兰成愁杀，文章经历南北。
念奴娇·谷雨
作者：曾廉
朝代：清

赤眉铜臭，欲扬州骑鹤，槐安城里。卷地东风吹梦破，须有大原公子。玉立裼裘，风驰杖策，商略澄清计。长天人困，江头黄鹄呼起。不道夫子关西，诸生蜀郡，同此花时会。菽乳菘菹肥且白，况有椒葱红鲤。惆怅檐前，海棠已落，待牡丹舒紫。都应牢记，今年谷雨天气。
念奴娇·郁金堂置酒
作者：曾廉
朝代：清

湖烟湖水，算凄人、无过英雄儿女。当日卢家堂上酒，杯满落花飞絮。停楫兴怀，中山世业，油绿将军树。胜棋楼在，茫茫回首今古。千载秋月春风，江南金粉，万事东流去。开国中兴名将相，奕奕轩裳圭组。龙膊城荒，凤台径冷，只画船箫鼓。开尊凭吊，非徒羁绮黄土。
念奴娇·风雨
作者：曾廉
朝代：清

春寒犹峭，又连宵殢雨，梨花都落。小院双扃稀客到，閒了几重珠箔。燕语巢迟，马嘶檐急，好景成萧索。何人宜笑，玉笙来煖楼阁。不道销尽年华，催人头白，算只东风恶。张绪丰神曾几日，再看全非畴昨。就使开筵，金盘银脍，已是欢悰薄。一湖莼菜，更休评及羊酪。
感皇恩·笑咏
作者：曾廉
朝代：清

向晚大东风，杏花无恙。花外层楼上。怅望。酒垆风月，一曲渭城高唱。待人人不至，空惆怅。一晌春回，三分胆壮。葱肆邀、过访凭仗。妍皮如许，换得绮罗新样。几年光景也，莫贫相。
扑蝴蝶·怀远
作者：曾廉
朝代：清

雨丝风片，遮断朱楼路。飞来小艇，摇从空翠去。天仙姝丽如花，隔却窗帘烟雾。沈沈不闻人语。春无主。阿谁更向，黄篾篷边独延伫。天连水碧，焉知天尽处。缤纷杜若兰荪，穷望苍苍极浦。依稀九霄钟鼓。
扑蝴蝶·有忆
作者：曾廉
朝代：清

苍苔碧藓，柳院沈沈地。双鬟娇小，翩翩阶下戏。蜻蜓捉了还飞，鹦鹉窗前唤起。银瓶要煎泉水。明明记。那回曾向，红杏花阴略回避。霞生粉脸，星眸刚一睨。匆匆胆怯心忡，欲语当时尚未。而今只成追忆。
扑蝴蝶·有感
作者：曾廉
朝代：清

花开如锦，红压珠帘倒。深房小宴，人稀教酒饱。看他棐几明窗，满架诗笺画稿。浑疑十洲三岛。风光好。当花叹息，莫又言归被花恼。人生胜会，钟情须及早。汉南杨柳依依，几日楼头叶扫。谁如蒋山难老。
扑蝴蝶·游春
作者：曾廉
朝代：清

花台月榭，天为安琼斝。一年好景，空消争忍舍。鸟声日夕催春，说又清明过也。笋尖出于檐瓦。贪颠傻。谁知一病，瘦骨纤纤不盈把。今年悴甚，春来游拟寡。昨宵绣就鸾鞋，悄出花神殿下。门掏豹花斑马。
扑蝴蝶·送春
作者：曾廉
朝代：清

万花锦绣，未必都成假。何心躲去，生憎飞絮惹。昨寻涧外山家，又过桥头酒舍。春情问消多寡。春归也。送春人在，宝带桥边泪如泻。年年准拟，花时邀做社。不知为甚匆匆，慌了楼头謇姐。愁僵九江司马。
摊破浣溪纱·消愁
作者：曾廉
朝代：清

绣户香帘上玉钩。东风吹不去閒愁。惆怅千红还万紫，莫抬头。何事南朝多旷达，更怜东晋最风流。三月新晴天气好，荡轻舟。
摊破浣溪纱·笛声
作者：曾廉
朝代：清

晨日曈曈上碧除。门前停有看花车。队队罗裙来约伴，莫踟蹰。良会不妨成薄醉，归来明月满村墟。袅袅笛声多少恨，正愁予。
摸鱼儿·丹青
作者：曾廉
朝代：清

问天公、是诚何意，明蟾多被云掩。容华盖世倾城色，嫁与北荒獯猃。君不念。坂九折、长途无若人心险。仙姿尚俨。试遥望荆门，青山隐露，犹数两三点。丹青事，当日非关失检。明明人面堪验。黄金贩得蛾眉去，头项合教污剑。休诧艳。江水上、屈原宋玉皆迁贬。千秋一欠。任儿女英雄，同悲零落，拭泪袂犹染。
摸鱼儿·从军
作者：曾廉
朝代：清

倚苍岩、侧身天地，茫茫知在何处。飞书草檄邹枚尽，谁使阿瞒头愈。从军去。凭好手、长裙裂坏还为裤。鏖糟尽吐。尽摩垒狂呼，纵横决荡，豪气溢眉宇。军书在，谁是巾车主簿。携儿空说如虎。桃人茅马纷纷出，到处灵旗社鼓。君看取。灯火夜、神祠巫觋工歌舞。关河又阻。只寂寞长年，轻舟莫去，江上问黄祖。
摸鱼儿·咏事
作者：曾廉
朝代：清

艳阳天、小桃开了，碧栏干外有凛。芳汀回看鸳鸯伴，妒杀鹤寒鸿■。人早审。萼绿去、人閒那得神仙品。香凝燕寝。是再世情缘，三生福分，莫认旅窗枕。闺房事，谁道鸣鸠醉椹。频年犹未能稔。妆台宝镜分明是，忽忽积尘如恁。君不尤。从古昔、机丝萋斐空成锦。谗人太甚。只瑟怨琴凄，同埋玉树，残魄恨犹饮。
摸鱼儿·怀古
作者：曾廉
朝代：清

几曾从、岳神祠过，荒垣青了秦树。卫公留有遗文在，应早同心离黍。天未许。君不见、江都杨柳迷归路。锦帆晚举。空旖旎风光，斜阳红映，殿脚黛眉女。兴亡事，一梦茫茫不寤。天公宁有成数。英雄自古逢时少，又是中原无主。泪如雨。试与问、虬髯红拂皆黄土。天倾莫柱。只引得閒人，驱车携酒，来访旧碑处。
摸鱼儿·独坐
作者：曾廉
朝代：清

已春分、更添炉火，珍珠帘外风凛。银屏徐爇沈檀面，斗帐碍寒难寝。愁为甚。人去后、余香犹在鸳鸯枕。清狂不禁。说张态多情，李娟善笑，总逊柳枝稔。烛光闪，看得铜荷积沈。琼箫楼上曾品。当时携手凭阑处，一片碧桃如锦。卿试审。畴昔事、只今一一堪谂。笼鹅未噤。且小倚花窗，旁搜果碟，一注酒孤饮。
摸鱼儿·苦雨
作者：曾廉
朝代：清

向山头、倚空遥问，老天醒也还未。宵来微月云徐散，已是欲晴天气。心忽悸。窗影动、一声鸠妇惊人睡。风斜雨细。任天外危楼，水边曲榭，无地遣愁避。愁无绪，莫怪春人憔悴。三春无日天霁。看看寒食清明过，谙尽冶春情味。回首记。三十载、东坡原是风流帅。金尊久废。又桃杏花零，江南人远，锦字总难寄。
新雁过妆楼·新洲怀古
作者：曾廉
朝代：清

仰首青冥。兴亡事、如何杳昧无凭。狼吞豕突，名士对泣新亭。手挈江山还晋主，自来只有宋宁陵。那曾听。新洲鬼语，赤帝神灵。依然文加九锡，止燕秦乍定，草草还京。英雄割据，横槊尚有干城。未知何心宝祚，只俄顷、萧齐将代兴。叹瓜步、留佛狸祠在，社鼓声声。
新雁过妆楼·石涛画册
作者：曾廉
朝代：清

一卷云烟。非名手、焉能大笔如椽。天家华胄，洒洒脱出尘缘。花草吴宫凋落尽，怆人只有石头禅。那还怜。南朝旧恨，燕子新笺。萧萧疏林断石，似天台雁宕，古洞寒泉。王孙草绿，几日匝地漫天。未知头陀寄兴，看豪素、超超逾米颠。空叹息、自皇王三五，代代桑田。
新雁过妆楼·韩叔言墓下置酒
作者：曾廉
朝代：清

霸府文章。虽香艳、何人不作蜩螗。金盘玉椀，狗矢也当天香。未解才人游戏意，五更枕畔著衣裳。那禁当。兰房乞食，潦倒风狂。休夸中书衮职，有苏台故迹，响屧长廊。元忠斗酒，拚弃仆射何妨。千秋坟邻谢傅，比丝竹、中心犹倍伤。携尊酒、趁梅冈夕照，凭吊南唐。
新雁过妆楼·韩叔言墓下置酒
作者：曾廉
朝代：清
体裁：词

霸府文章。虽香艳、何人不作蜩螗。金盘玉碗，狗矢也当天香。未解才人游戏意，五更枕畔著衣裳。那禁当。兰房乞食，潦倒风狂。休夸中书衮职，有苏台故迹，响屧长廊。元忠斗酒，拚弃仆射何妨。千秋坟邻谢傅，比丝竹、中心犹倍伤。携尊酒、趁梅冈夕照，凭吊南唐。
新雁过妆楼·马湘兰册
作者：曾廉
朝代：清

小苑新寒。多情绪、如何搅绕无端。薄罗衫短，不合晚倚疏阑。秋月春花干甚事，最怜老去马湘兰。可长叹。昔年玉手，云鬓风鬟。谁知萧萧院落，又古槐断柳，鹤梦阑珊。琉璃砚匣，依旧研墨调丹。写出风姿雨态，出尘处、居然登屈坛。休回首、已芙蓉城掩，换了仙班。
昭君怨·倾卮
作者：曾廉
朝代：清

一夜朔风何险。白了青山千点。江上望归舟。水飞流。新采黄獐初熟。一瓮寒醪碧绿。此际不倾卮。待何时。
昭君怨·前题
作者：曾廉
朝代：清

谁信红鸾照就。换了孤辰寡宿。合起万閒楼。贮春愁。满院落花谁扫。寂寞一原荒草。同穴始甘心。负情深。
昭君怨·有咏
作者：曾廉
朝代：清

应是画眉太懒。泪滴春衫都满。向抱欲相亲。怯回身。疏隔久成生客。几载荡精销魄。再过杏花楼。断帘钩。
昭君怨·有赠
作者：曾廉
朝代：清

小亭莲花残否。雅会红菱碧藕。潋滟酒盈钟。更情浓。风动帘前画烛。蹙蹙轻绡生縠。一曲懊侬歌。奈卿何。
昭君怨·送别
作者：曾廉
朝代：清

谁唱阳关三叠。黄却满林秋叶。旧恨与新愁。倚楼头。此日不应远出。出又谁家安笔。明岁菊花开。待归来。
步蟾宫·戏赠
作者：曾廉
朝代：清

厌厌酒病乔难舞。知故意将春拒。只须筵散好留髡，教卷箔、先移鹦鹉。花香月下清人腑。良夜花还解语。若言此处不消魂，那更有、销人魂处。
步蟾宫·有咏
作者：曾廉
朝代：清

盈盈说是如花女。几曾见花解语。不劳玉子种山閒，已博得、蓝桥玉杵。分明芳沚鸳鸯侣。悽恻琴焚鹤煮。只今追悔已无从，误听了、谈他差处。
步蟾宫·笑简
作者：曾廉
朝代：清

凉风习习明蟾夜。何处歌台舞榭。浓酒大肉苦相要，乞自此、金鸡明赦。多年早已官身谢。换了渔村蟹舍。莲花博士好头衔，愿草帖、殷勤相借。
殢人娇·俗语
作者：曾廉
朝代：清

群道懒蛇，我比懒蛇还懒。睡觉起、来呼张饭。多心忙煞，只恐天霉烂。更没个、长人为天挺干。五夜无端，吵人缭乱。抱鸡婆、窠中造反。便呼老妈，将灯儿照看。依旧是、红黄原来寡蛋。
殢人娇·有寄
作者：曾廉
朝代：清

十二楼头，一眼将那望尽。看谁是、星眸云■。天然风致，不施朱傅粉。怎不道、亲来瀛洲阆苑。鹦梦初回，燕栖未稳。这些地、休张空吻。团团纨扇，看才能半隐。隔珠箔、徘徊更加亲近。
水龙吟·书怀
作者：曾廉
朝代：清

阿婆三五华年，你那曾东涂西抹。今朝只是，作腔装势，向谁喧聒。明认鹓雏，犹将腐鼠，公然么喝。又谁知有了，秃笔破砚，许大的，穷家活。一自閒堕落。便几年、雪侵华发。丝萝风致，夜邀山鬼，烛余空跋。明月长江，清阴名岳，记曾簪笔。思从兹更弃，老妻弱息，问吴门卒。
水龙吟·有忆
作者：曾廉
朝代：清

已过寒食清明，也复连日濛濛雨。池塘绿涨，阑干红褪，独吟无语。猛忆楼头，玉人那日，曾携手处。把罗巾重展，泪痕几点，犹疑是，桃花露。便欲凌空飞去。尽徘徊、怕还无据。绿阴满地，绣帘珠箔，重门何许。莫又年来，青青双鬓，多萦离绪。凭清宵梦寐，寻消问息，到清虚处。
水龙吟·残花
作者：曾廉
朝代：清

锦官城外红稀，锦江犹作无情绿。矶透借问，画船前过，衣边裙幅。窈窕谁家，若教回首，见来应熟。叹颓垣断井，飘零何许，怕道昔时金屋。梦里铜镮青琐，有人供、明珠千斛。碧阑干外，明蟾初满，芳心一掬。玉镜台昏，纱窗隙处，剩膏残馥。只无言付与，后来妆抹，冰纨云縠。
水龙吟·真州废园
作者：曾廉
朝代：清

真州城里荒园，藤花犹挂无枝树。挐空紫爪，承烟秃干，飘零无主。几度徘徊，满庭烟草，一天风絮。看堆瓴累石，颓垣三尺，都不见，开门处。曾记昔年歌舞。更安详、食经茶谱。绣帘促膝，玉阑携手，尽应仙侣。谁料如今，假山遮断，桥头鹓鹭。只斜阳一片，暮鸦万点，约将秋住。
江亭怨
作者：曾廉
朝代：清

才说衣襟泥涴。又道燕来堂贺。特立亦何难，些子关头未破。见到隐时且过。一任空山楚些。那诩凤凰强，丹凤真不如我。
江亭怨·双鸟
作者：曾廉
朝代：清

帘卷锦翎惊起。飞入前林花里。莫漫说金银，难得从头到尾。怪道当时二美。盼取枝头情味。那更有真痴，拚个死生同你。
江亭怨·邂逅
作者：曾廉
朝代：清

江上扁舟容与。只傍沙汀烟屿。才侧转篷窗，恰对凭窗立处。邂逅初惊仙侣。一霎飞帆东去。若再待相逢，老了桃花千树。
江城子·与诸年少论缠足
作者：曾廉
朝代：清

碧湘宫外妙高山。过墦閒。踏青还。无限仙人，我只爱弓弯。步步莲花谁得似，身袅袅，影珊珊。老夫好事不能閒。与潘安。说红颜。时世风流，忒不中人看。若使当今谈古事，管窟易，茹毛难。
江城子·东池约游西湖，兼怀浙中副使欧阳子衡
作者：曾廉
朝代：清

西湖凉爽似秋天。走银笺。召令前。高兴东池，欲访浣纱仙。南北峰前孤鹤起，翻皓月，下寒烟。姑苏公子昔翩翩。泊湖边。使君船。犹忆平山，堂上见诗篇。今日头颅应雪白，知一见，两相怜。
江城子·吊何云阳袁部郎
作者：曾廉
朝代：清

湘头宿草已多时。苦相思。赋新诗。人去薇垣，并遣问袁丝。犹谓云阳人尚在，归执手，共倾卮。今年闻雁不胜悲。已心灰。泪如縻。又道袁丝，坟上白杨枝。天地榛芜人去也，耆旧传，更论谁。
江城子·山居
作者：曾廉
朝代：清

澄滨野老醉模糊。白髭须。要人扶。竹外长桥，横转过村墟。难得主人能爱客，奴白饭，马青刍。野花历乱树扶疏。织寒芦。护龙雏。溪上人家，一幅晚春图。复约酒人今日至，隔篱落，笑相呼。
江城子·戏赠
作者：曾廉
朝代：清

画堂夜宴听吹笙。有渊明。赋閒情。采药求仙，只是爱倾城。难得桃花红逗处，和月色，倚云屏。主人不惜出娉婷。歌喉清。舞腰轻。云雨荒台，几日可曾晴。狂客要求些子事，劳玉笋，进金觥。
江城子·杜楼
作者：曾廉
朝代：清

杜楼楼上托书生。北墉清。南窗明。堪笑贫家，三载构方成。若使束薪能作柱，拔松柏，种榛荆。阑干晚倚正新晴。多蝉鸣。少人行。山影前遮，依约是围屏。更得初更明月上，凉瑟瑟，水精城。
江城子·溪边
作者：曾廉
朝代：清

画堂掩映小溪边。缚秋千。绮檐前。无数青山，杨柳绿如烟。欲向乱山丛柳处，过溪去，只无船。年年洲上草如毡。尽流连。且閒眠。烟外一梢，早已噪新蝉。不道斜阳山倒影，游鱼戏，翠崖巅。
江城子·生日书怀
作者：曾廉
朝代：清

书生何不早兜鍪。执戈矛。与同仇。閒处思量，多抱杞人忧。磨蝎如嫌临命上，驱士马，絷箕牛。南飞有鹤载南游。只凝眸。九疑秋。李委何人，吹笛大江头。雷雨昆阳容易事，挥玉盏，对沙鸥。
江城子·释闺怨
作者：曾廉
朝代：清

人生来日正悠悠。酒盈瓯。花盈头。灿烂芳春，何处不风流。虽使秋来霜信冷，俏织女，伴牵牛。团团明月照西楼。上帘钩。多含愁。应恨时乖，夫婿不封侯。若使封侯官都护，头雪白，戍伊州。
江城子·骑牛
作者：曾廉
朝代：清

黄金台下土门秋。绿油油。忆曾游。看遍天涯，华屋与山邱。山上石牛牛背稳，痴老子，合骑牛。人閒风浪几时休。到中流。却回头。问有何人，铁索系孤舟。只是荒园花共草，逃龌龊，且夷犹。
河传
作者：曾廉
朝代：清

何处。延伫。绿蕉阴。蒙得纱窗绿深。隔窗玉人閒弄琴。仙音。梳头犹未簪。一桁珠帘花影眩。呼放燕。才露芙蓉面。海棠开。休放杯。有雷。已看风雨来。
河传
作者：曾廉
朝代：清

明镜。朝映。俏梨涡。拈得桃花手挼。最怜玉纤寒不呵。由他。春山轻点螺。趁著春风花未谢。诗赋罢。攀绿秋千架。乍新晴。衣影明。且停。隔墙人语声。
洞仙歌·即席
作者：曾廉
朝代：清

霜清露白，正梧桐黄后。消尽秋怀是■酒。霎时閒、座上皓月东升，浑忘却、酒客年来老丑。画屏风那畔，柬约齐来，此乐当今道稀有。好是早凉天，绮席银盘，红菱角、更青菰首。最著意、当场远山人，又不是、今春送杯纤手。
洞仙歌·咏笔
作者：曾廉
朝代：清

佳人如玉，几声春莺哢。为看金船与银瓮。若真教、万古锦障常存，侬去也、门外持鞭引鞚。年来无个事，荞麦桐油，天与閒人一丝缝。莫谈李评张，不识高低，听鸡唱、应回痴梦。管城子、何如孔方兄，请自此、毛锥不须轻弄。
洞仙歌·天仙
作者：曾廉
朝代：清

三閒破屋，乐哉支离叟。大笑庭前拍双手。好花香、又得垂满蒲桃，谁更说、不是美人■酒。何人工卖弄，驱驾风涛，东海携将袖中走。昨夜漾云旗，璀璨银台，青鸟语、问君知否。大半世、丹炉未曾成，做不到、天仙且还閒守。
洞仙歌·寄女儿
作者：曾廉
朝代：清

之无稍识，甚人称阿蕴。昨夜东园忒风紧。正花时、有个海曲梁鸿，谁又说、邻舍封侯信准。碧湘余胜迹，五代繁华，也不输江左金粉。看金字银牌，夹路排云，重重映、碧楼但楯。却不道、芦帘纸窗人，爱树影、山光月临鸱吻。
洞仙歌·游仙
作者：曾廉
朝代：清

珠宫贝阙，本知云中路。昨日双成为传语。天门开、真个仙驾排云，还又说、只在广寒深处。安排携象简，玉佩锵锵，早晚天宫上朝去。已驾紫云车，缥缈凌空，何虎豹、九关拦住。待洞府、烧丹熟时来，自风伯、吹开万重烟雾。
洞仙歌·蜕园
作者：曾廉
朝代：清

餐风饮露，不为谋生计。知道皮囊本来赘。问如何、一片悽婉声情，浑不似、春鸟歌喉流丽。几年孤愤在，沈蛰空山，惟爱绿阴覆檐际。已万事会心，科睡方酣，竹床清、柴扉教闭。但博得、一时懒虫名，又不合、人閒尚留残蜕。
洞仙歌·记事
作者：曾廉
朝代：清

人閒佳处，嫩莎晴沙路。春意教联作鸳谱。若谁人、说不成好因缘。原约定、咫尺银河双渡。如何多反覆，好个仙郎，抵死犹将彩幡护。可恨是东风，特地狂吹，愁不做、落花废墟。到一旦、花枝竟摧残，始知道、封姨恶过于虎。
浣溪纱
作者：曾廉
朝代：清

嫁得檀郎复自由。一场买卖死才休。尊前紧属莫回头。解脱冤家是好逑。忘机相狎似沙鸥。一丝才属尽绸缪。
浣溪纱·仪栈茅屋
作者：曾廉
朝代：清

露坐庭除琐琐谈。美人环列两还三。汲江瀹茗比泉甘。一带板桥看锦袖，几閒茅屋出金篸。从来风物说江南。
浣溪纱·冤家
作者：曾廉
朝代：清

碧树阴中小画楼。可胜生硬不胜柔。不是冤家不并头。长遇长游也不愁。冤家见了自句留。依郎冤尽不能休。
浣溪纱·前题
作者：曾廉
朝代：清

栴木应前绿树新。水红衫子藕丝裙。春来多少冶游人。锦石屏风临碧水，绿杨城郭隔浮尘。园丁今日早开门。
浣溪纱·十锦园夜宴
作者：曾廉
朝代：清

修竹高梧薜荔墙。一园翠黛月苍苍。为添碧玉更清凉。单著生绡充泄绊，只消长笛罢笙簧。归来香雾已迷廊。
浣溪纱·南唐
作者：曾廉
朝代：清

高髻纤裳绝世妆。便邀醉舞亦何妨。江南雪夜宴娥皇。金缕提鞋为甚忙，柔宜殿上月如霜。花中亭子是花王。
浣溪纱·忆贺少裳
作者：曾廉
朝代：清

梅子黄时细雨催。何人对雨怨黄梅。醋坊桥上贺方回。山径锦苞抽笋出，江船石首上鱼来。金尊遮莫夜长开。
浣溪纱·忆龙熙臣
作者：曾廉
朝代：清

欲入青山问醉翁。清湘南上一帆风。红桥花落一溪红。祁水久成戎马路，石渠今看绮罗丛。白须人立月明中。
浣溪纱·怀人
作者：曾廉
朝代：清

一盏寒泉一炷烟。洞滨买个值三钱。难逢美意好神仙。呼啸秋云穿户出，笑谈明月向人圆。琼楼玉宇记当年。
浣溪纱·愚园置酒
作者：曾廉
朝代：清

春晚鲥鱼白似霜。初黄卢橘酢堪尝。芳园置酒有红妆。曲槛四围人窈窕，假山三叠洞清凉。楹联稀姓笪重光。
浣溪纱·扬州小河
作者：曾廉
朝代：清

晓日维舟曲岸滨。茅檐洒扫净无尘。飞花何处只黏人。星角芦丛抽嫩笋，河边鱼罩出鲜鳞。瓷盘风味最清新。
浣溪纱·新月
作者：曾廉
朝代：清

求得阿娇字莫愁。枣花帘子挂银钩。机心消尽狎沙鸥。傍晚鸟寻多叶树，乘风人在上层楼。一弯新月不梳头。